Reis ul ulema - Blic Online\nMešihat: Zilkić za sada jedini kandidat za reis-ul ulemu\nRok za podnošenje predloga za reis-ul ulemu Islamske zajednice Srbije ističe sutra, a jedina do sada poznata kandidatura je aktuelnog poglavara Adema Zilkića, saopštio je Sandžački mešihat te verske zajednice.\nZilkić: Naći pravedno rešenje problema u Islamskoj zajednici\nMinistar pravde Nikola Selaković sastao se s delegacijom Islamske zajednice (IZ) Srbije kojoj je obećao podršku nenasilnom i zakonskom rešavanju teškoća zbog kojih trpi ne samo IZ već i društvo u celini, saopšteno je danas iz kabineta reisul-uleme Adema Zilkića.\nZilkić: Ukidanjem Ministarstva vera ostala velika praznina\nReis ul-ulema Islamske zajednice Srbije Adem Zilkić ocenio je danas da je ukidanjem Ministarstva vera ostala velika praznina, ali da ne očekuje velike promene formiranjem Kancelarija za saradnju sa crkvama i verskim zajednicama.\nHusein Kavazović kandidat Islamske zajednice za reisa u BiH\nMešihat Islamske zajednice u Srbiji danas je kandidovao muftiju tuzlanskog Huseina Kavazovića za reisu-ul-ulemu Islamske zajednice u Bosni i Hercegovini.\nZilkić: Zukorlić i ja treba da se povučemo sa svih funkcija\nStavove povodom rešavanja problema i podela unutar Islamske zajednice javno smo izneli, ne nudeći ih nijednom od učesnika u procesu ponaosob jer ih niko nije ni tražio. Moj lični predlog je da se Zukorlić i ja povučemo iz Islamske zajednice i da na taj način otvorimo vrata pomirenju. Mi smatramo da sedište Islamske zajednice treba da bude u Beogradu, kao što je slučaj sa islamskim zajednicama Crne Gore, Makedonije i Turske da je sedište njihovih zajednica u prestonici - kaže u intervjuu za „Blic“ reis-ul-ulema Islamske zajednice Srbije sa sedištem u Beogradu Adem Zilkić.\nReis se meša u politiku\nAmbasadori islamskih zemalja u BiH za sada su prilično uzdržani od komentarisanja pisma koje im je uputio reis-ul-ulema Islamske zajednice u BiH Mustafa Cerić u kojem traži uskraćivanje gostoprimstva u njihovim zemljama predsedniku RS Miloradu Dodiku.\nZilkić: Islamska zajednica Srbije je uvek bila za mir\nReis-ul-ulema Islamske zajednice Srbije Adem Zilkić poručio je muslimanima u Srbiji da ni danas nema da im kaže ništa o inicijativi pomirenja u islamskoj zajednici jer tu versku zajednicu, kako je rekao, o tome niko ništa nije ni pitao ni konsultovao.\nZilkić: Boriću se za afirmaciju Islamske zajednice Srbije\nReis ul ulema Islamske zajednice (IZ) Srbije Adem Zilkić rekao je danas članovima Vrhovnog sabora da će se boriti da afirmiše ovu zajednicu i da više neće dozvoliti nikome da se time poigrava.


Navijači Sarajeva bakljadom pozdravili svoje ljubimce, prvo na Bradini, a kasnije i na Koševu\nFudbaleri Sarajeva danas su na Pecari u revanš utakmici poraženi od Širokog Brijega rezultatom 1:0, ali i pored toga su zahvaljujući pobjedi u prvom susretu na Koševu (3:0) osvojili Kup BiH i tako došli na korak od duple krune ove sezone.\nIzabranici Husrefa Musemića će tako po prvi put u historiji doći do duple krune, a veliko slavlje očekuje se u subotu na Koševu kada Sarajevo igra protiv Zvijezde.\nVečeras su najvatreniji navijači Sarajeva “presreli” autobus sa igračima na Bradini i bakljadom proslavili titulu voljenog kluba.\nPogledajte atmosferu iz grada prilikom dočeka igrača Sarajeva.\nPodsjećamo, Sarajevo je u revanšu na Pecari bilo lišeno podrške svojih navijača.\nPo dolasku na Koševu navijači Sarajeva su opet napravili sjajnu bakljadu, a vjerujemo da će se ovaj trijumf slaviti dugo u noć.


KRENULA REŠENJA ZA SOCIJALNO OSIGURANJE POLJOPRIVREDNIKA – ВОЈВОЂАНСКE\nKRENULA REŠENJA ZA SOCIJALNO OSIGURANJE POLJOPRIVREDNIKA\nLala 11/05/2018\tSOCIJALNO OSIGURANJE POLJOPRIVREDNIKA\nPoreska uprava Srbije saopštila je da je u toku uručenje rešenja za uplatu doprinosa za obavezno socijalno osiguranje poljoprivrednika za 2018. godinu, i to za osiguranike kojima se obaveza utvrđuje rešenjem poreskog organa.\nUručenje rešenja vrši se shodno članu 36. Zakona o poreskom postupku i poreskoj administraciji. Rešenje se smatra dostavljenim po isteku roka od 15 dana od dana predaje rešenja pošti, a na rešenju je naznačen datum predaje.\nStopa doprinosa za obavezno penzijsko i invalidsko osiguranje propisana je članom 44. Zakona o doprinosima za obavezno socijalno osiguranje i iznosi 26 odsto.\nStopa doprinosa za obavezno zdravstveno osiguranje propisana je članom 44. Zakona o doprinosima za obavezno socijalno osiguranje i iznosi 10,3 odsto.\nPotrebno je da poreski obveznici prilikom uplata poreskih obaveza za 2018. godinu, odnosno 2019. godinu, postupaju u skladu sa navedenim uputstvima kako bi uplate bile ispravno proknjižene, napominje se u saopštenju.\nPrevious Previous post: VIŠE NOVCA ZA ORGANSKU PROIZVODNJU\nNext Next post: НА НОВОСАДСКОМ САЈМУ ХИЉАДУ И ПО ИЗЛАГАЧА ИЗ 30 ЗЕМАЉА


Besplatan wi-fi signal od Baščaršije do Katedrale i dijelu ulice Zelenih beretki - Index.ba\nBesplatan wi-fi signal od Baščaršije do Katedrale i dijelu ulice Zelenih beretki\nOpćina Stari Grad od prošle godine nudi građanima mogućnost korištenja besplatnog wirelessa na prostoru od Baščaršijskog trga do Katedrale Srca Isusova, a prema dostupnim podacima do sada je ostvareno preko 3 miliona konekcija.\nNaziv mreže je „Općina Stari Grad Free Wi Fi“, a na ovaj korak Općina se odlučila zbog sve većeg broja turista koji posjećuju uže starogradsko jezgro, ali i potrebe domaćeg stanovništva za besplatnim korištenjem interneta u ovom dijelu grada. Također, Općina pruža besplatno korištenje wi-fi mreže i u Šalter sali.\nOpćina Stari Grad i BH Telecom omogućili su građanima i posjetiocima Sarajeva besplatno korištenje wi-fi signala i u dijelu ulice Zelenih beretki, do Hotela Central. Instalirana oprema u ovoj ulici nudi mogućnost korištenja velikom broju korisnika interneta u realnom vremenu.\nPrethodni članakGRAS – Tramvajski saobraćaj do 3 sata ujutru tokom SFF-a\nNaredni članakPoruka gradonačelnika Sarajeva povodom otvaranja SFF


Dodik: Đilasova pobjeda velika dobit za Beograd\nSrna 21.04.2012 14:11\nBANJALUKA - Predsjednik Republike Srpske Milorad Dodik poželio je gradonačelniku Beograda Draganu Đilasu da obezbijedi izbornu pobjedu, "koja će biti velika dobit za grad Beograd i njegove stanovnike".\n"Mislim da Beograd treba da se razvije i da bude privredni, politički, turistički i svaki drugi centar i da je to na najboljem putu da se učini sa Đilasom", rekao je Dodik danas novinarima u Banjaluci, nakon sastanka sa gradonačelnikom Beograda Draganom Đilasom.\nDodik je izrazio zahvalnost Đilasu za sve dobre aktivnosti i poruke koje je slao u vezi sa Srpskom, Banjalukom i podrškom mnogim projektima koje su Vlada Srbije i Beograd realizovali na prostoru Republike Srpske.\nOn je podsjetio da je u posljednjih osam godina realizovan značajan broj projekata u Srpskoj za vrijeme dok je Đilas bio ministar u Vladi Srbije, zaključujući da ta kontinuirana saradnja ne prestaje.\nGradonačelnik Beograda Dragan Đilas rekao je da je došao u Banjaluku povodom obilježavanja Dana grada Banjaluke, ali da svaki put kada dođe u Banjaluku vidi sređeniji grad i autoput koji je skoro čitav završen.\n"To je nešto što je veliki projekat. Mi u Srbiji se trudimo da izgradimo mrežu autoputeva i znamo koliko je to teško, posebno u situaciji državnog uređenja koje trenutno postoji u BiH", istakao je Đilas.\nĐilas je rekao da mu je želja da nakon izbora u Srbiji uradi nešto više za drvarski kraj iz kojeg potiče.\n"U Banjaluku sam dolazio ranije i svako jutro gledao ljude koji su bili tužni što su se probudili, jer su verovali da će taj dan biti još gori od prethodnog. Onda sa novim rukovodstvom i Vladom Srpske i novom politikom ljudi su počeli da veruju da će svaki dan biti bolji i budili su se srećniji. Isto smo mi imali u Srbiji - sa politikom predsednika Tadića vratila se vera i nada" , istakao je Đilas.\nĐilas je poželio predsjedniku Dodiku da nastavi sa ovakvim načinom vođenja Republike Srpske.


(VIDEO)Francuski pevač odbija da nastupa na mesta gde je nametnuta sanitarna propusnica. Grupa otkazala koncerte\nGrupa HK i The Saltimbanks otkazali su nekoliko termina koncerata na festivalima ovog leta nakon što je pevač objavio da odbija da nastupa tamo gde je nametnuta sanitarna propusnica i gde se traži od publike da sedi. A obzirom da se radi o velikom koncertu, obavezno je da svako priloži zdravstvenu propusnicu. Pevač je takođe naveo da neće osuđivati kolege koji će nastupati po propisanim pravilima.\nPevač svakako negira da je postao simbol „bilo kog pokreta“. Pevač reggae grupe HK i The Saltimbanks sredinom maja dugom porukom opravdao je svoju odluku da ne nastupa na događajima gde su potrebne sanitarne propusnice i gde će se tražiti od publike da tokom koncerta ostane na svom sedištu.\nKao rezultat ove odluke, grupa je 28. maja objavila da su otkazana najmanje tri koncerta u julu na festivalima Chateau Rock u Chateau-l’Eveque (Dordogne), Zik Zac u Aix-en-Provence (Bouches- du -Rhone), festival Etang de Thau (Herault), kao i drugi sa kojima je grupa bila „u naprednom kontaktu“.\n“Nakon što sam dobro razmislio, evo: neću pevati na mestima gde će se od javnosti tražiti da sedi i neću pevati na mestima koja zahtevaju od javnosti da na ulazu predoči sanitarnu propusnicu. Ali uveravamo vas, biće letos mnogo festivala, koncerata i predstava na kojima ćemo se moći sastati“, rekla je grupa, bez dodatnih detalja u ovoj fazi.\nTagovi: Grupa HK i The Saltimbanks - otkazani koncerti - zdravstvena propusnica


Zamjenik predsjedavajućeg Predstavničkog doma Nebojša Radmanović razgovarao sa predsjednikom Državnog zbora Republike Slovenije\nZamjenik predsjedavajućeg Predstavničkog doma Parlamentarne skupštine Bosne i Hercegovine (PSBiH) Nebojša Radmanović razgovarao je danas, na marginama 141. zasjedanja Skupštine Interparlamentarne unije u Beogradu, sa predsjednikom Državnog zbora Republike Slovenije Dejanom Židanom.\nTokom susreta zajednički je konstatirano da su odnosi dvije zemlje na vrlo visokom nivou ali i da dobre političke i institucionalne odnose BiH i Slovenije treba da prati i snažnija saradnja na ekonomskom planu, te podizanje nivoa slovenačkih investicija u privredu BiH.\nIznoseći ocjenu da je Slovenija jedna od država članica Evropske unije (EU) koja odlično razumije političke prilike i odnose u BiH, gospodin Radmanović upoznao je predsjednika Državnog zbora Slovenije s aktuelnom političkom situacijom u BiH. On je upozorio na činjenicu da ni godinu dana nakon provedenih izbora nije izabrano novo Vijeće ministara BiH, te dodao da takva situacija bitno usporava proces evropskih integracija, oko kojeg postoji konsenzus svih važnijih političkih partija u BiH.\nPredsjednik Državnog zbora Slovenije Dejan Židan podržao je evropsku perpektivu svih zemalja regiona i naglasio da je budućnost BiH u EU. Prema riječima gospodina Židana, potrebno je da EU ubrza proces pregovaranja sa svim balkanskim državama jer je, kako je rekao, punopravno članstvo ovih zemalja prvorazredan politički, sigurnosni i ekonomski interes EU. (kraj)


SIPA NA NOGAMA Velika akcija širom BiH, pretresi na 15 lokacija!\nU nastavku aktivnosti u okviru operativne akcije kodnog naziva “Zadruga”, policijski službenici Državne agencije za istrage i zaštitu (daljem tekstu: SIPA) vrše pretrese službenih prostorija 15 pravnih lica na području Sarajeva, Mostara, Livna, Konjica, Širokog Brijega, Tuzle, Gradačca, Donjeg Vakufa i Zenice.\n“Napominjemo da su u okviru predmeta „Zadruga“ u prethodnom periodu policijski službenici SIPA realizovali dvije operativne akcije u koordinaciji i pod nadzorom Kantonalnog tužilaštva Kantona Sarajevo. Takođe, SIPA je u sklopu nastavka saradnje sa Kantonalnim tužilaštvom Kantona Sarajevo po navedenom predmetu podnijela Izvještaj o počinjenim krivičnim djelim i izvršiocima protiv dva fizička i dva pravna lica zbog postojanja osnova sumnje da su počinili krivično djelo ”Pranje novca” iz člana 272. KZ FBiH, na način da su prijavljena fizička lica u periodu od 2010. godine do 2017. godine osnovali dva pravna lica kao agencije za posredovanje u zapošljavanju, putem kojih su, po osnovu fakturisanja usluga, koje stvarno nisu izvršene, omogućili prikrivanje prirode, izvora i porijekla novčanih sredstava u ukupnom iznosu od 51.765.502,19 KM koja su stečena krivičnim djelima”, navode iz SIPA-e.\nPrevious article JEZIVI DETALJI SA SNIMANJA FILMA “LEPA SELA, LEPO GORE”: “Ratko Mladić nam je pravio velike probleme, jer smo Srbe prikazali kao četnike”\nNext article Vijeće ministara traži hitnu prekomandu policijskih službenika s ciljem sprečavanja nelegalnih ulazaka u zemlju\nNevjerovatan slučaj u BiH: SIPA uhapsila policajca, otkriveni su i razlozi!\nJEZIVI DETALJI SA SNIMANJA FILMA “LEPA SELA, LEPO GORE”: “Ratko Mladić nam je pravio velike probleme, jer smo Srbe prikazali kao četnike”\nVijeće ministara traži hitnu prekomandu policijskih službenika s ciljem sprečavanja nelegalnih ulazaka u zemlju


Telekom Srbija: mts Antena TV testira mrežu\nBeta 20. septembra 2016. 16:15\nJavno preduzeće Emisiona tehnika i veze trenutno vrši testiranje i podešavanje tehničkih parametara mreže novoosnovanog preduzeća „mts Antena TV“ i u tu svrhu vrši distribuciju dodatnih televizijskih kanala, saopštila je danas kompanija Telekom Srbija.\nČetiri nacionalna emitera (RTS, B92, Prva i Hepi) saopštila su juče da su Javno preduzeće Emisiona tehnika i veze i Telekom Srbija, „grubo kršeći zakon“, počeli emitovanje 26 televizijskih kanala u zemaljskom digitalnom servisu „Antena plus“.\nPreduzeće „mts Antena TV“ osnovali su kompanija Telekom Srbija i Javno preduzeće Emisiona tehnika i vlasnici su istog sa podjednakim vlasničkim udelima.\nNacionalne televizije navode da su privredna društva preuzela nadležnosti nezavisnog regulatornog tela REM, koji je jedini nadležan da izdaje dozvole za emitovanje televizijskog programa na osnovu javnog konkursa.\nU saopštenju, Telekom Srbija je navela da „uvažavajući novonastale okolnosti, JP Emisiona tehnika i veze, nastojaće da period testiranja bude što kraći“.\nNavodi se da će „mts Antena TV“ komercijalno početi da pruža uslugu 1. novembra ove godine, a da će početkom komercijanog rada sadržaji kanala biti zaštićeni i pristup će se naplaćivati.\nTelekom Srbija, Javno preduzeće Emisiona tehnika i veze i „mts Antena TV“ nastaviće da sprovode aktivnosti u skladu sa zakonom.\n„Novi servis doneće širu ponudu i mogućnost izbora svim gradjanima Srbije, posebno u ruralnim sredinama i pozitivno će uticati na cene i kvalitet usluga na tržištu“, piše u saopštenju.


Vujošević: Uticaj politike je poguban, zato više nisam trener Partizana!\nPočetna stranicaKK PartizanVujošević: Uticaj politike je poguban, zato više nisam trener Partizana!\nNekadašnji trener Partizana, Duško Vujošević, od ove sezone radi u Klužu, ali prati igre i rezultate crno-belih.\nTrofejni stručnjak je nedavno kritikovao Andreu Trikijerija, koji je afirmativno govorio o odnosu države prema Partizanu. Italijan je nekritički i udvorički predsednika Srbije nazvao velikim sportistom, a to je Vujoševiću posebno zasmetalo.\n„Njegovo najveće sportsko dostignuće je kada je lupio blokadu desetogodišnjem detetu. Zvezda je favorizovana, posebno finansijski, a to pokazuju i rezultati. Prošle sezone samo je kuglaški klub bio prvi iz Sportskog društva Partizan, a 2012. godine kada je počela era ove vlasti Partizan je bio prvi u gotovo svim sportovima. Nije uspostavljen sistem finansiranja vrhunskog sporta, sve zavisi od političkog uticaja i trenutnog raspoloženja ili ćefa jednog čoveka”, rekao je Vujošević za Danas.\n„Jedan od razloga zbog kojeg nisam više trener u Srbiji je zato što mi je predočeno da ako ovde budem trener, Partizan neće dobiti sponzorstva. Što se tiče politike, bio sam jedan od prvih „uzbunjivača“ govoreći o svim pošastima ove vlasti. Sada sam to ostavio drugima. Uticaj politike na sport je poguban, a to je, podvlačim, nedostatak sistema finansiranja vrhunskog sporta, prema rezultatima, uspesima i potrebama”, zaključio je Vujošević.


Slab početak zaboravljen u završnici\nReprezentativci Srbije ističu da je snaga, koncentracija i ritam koji su uhvatili u drugom delu finala odlučio pobednika. – Crnogorci zadovoljni šampionatom i ambijentom, ali ne i suđenjem od četvrtfinala... Po igri Nikole Jakšića nije se moglo naslutiti da ima samo 19 godina. Zato su mu drugovi iz reprezentacije poverili brigu o pobedničkom peharu. – Presrećan sam zbog svega ovog: igrati pred ovoliko ljudi, protiv ekipe kakva je Crna Gora... Ne mogu da opišem kako se osećam... Ne bih mogao da zamislim bolju utakmicu od ove, bolji finale od večerašnjeg. Oduševljen sam. Voleo bih da odigram još jedno ovako finale u „Areni“, može i u „Pioniru“, samo da je u Beogradu. Mislim da je odlučilo to ko više želi tu zlatnu medalju. Pokazalo se da smo to mi, da smo najbolji i nadam se da će\n24.01.2016 u 18:54\nVaterpolisti poklonili uramljenu medalju predsedniku Srbije\nPrvaci Evrope u vaterpolu, muška reprezentacija Srbije poklonila je danas uramljene zlatne medalje predsedniku Srbije Tomislavu Nikoliću i ministru omladine i sporta Vanji Udovičiću. „Mi smo jednu osvojili, evo i Vama jedna”, kazao je kapiten vaterpolo reprezentacije Srbije Živko Gocić uručujući medalju Nikoliću na prijemu u Predsedništvu i zahvalio organizatorskom timu prvenstva koje je održano u Beogradu.\n23.01.2016 u 19:05\nŠampioni Evrope dočekani na balkonu Skupštine grada\nBeograđani su večeras pružali podršku srpskim vaterpolistima i iz centra grada, gde su okupljeni ispred Starog dvora pratili finalni meč Evropskog prvenstva između Srbije i Crne Gore na velikom video-bimu.„Naoružani” navijačkim rekvizitima, šalovima i srpskim zastavama, mahom mlađi Beograđani zdušno su navijali za sprske delfine, slaveći svaki gol. Mladi Beograđani Fili i Luka došli su, kažu, da podrže naše momke da dođu do finala koje su zaslužili.\n23.01.2016 u 18:53\nSrbija i dalje na evropskom prestolu\nBio je samo jedan gol razlike za našu reprezentaciju, a Crnogorci su krenuli u protivnapad. Njihov golman Šćepanović je zapazio da je centar njegovog tima u dobroj poziciji pred protivničkim golom i poslao mu je loptu. Ali, njegovu nameru je pročitao Gojko Pijetlović, koji je branio u poslednjoj četvrtini. Isplivao je na vreme i prvi stigao do lopte. Da je došla u ruke protivničkom igraču svašta je moglo da bude, pa i da šampionska titula Srbije bude ugrožena. Kada je naš golman presekao poslednji napada Crnogoraca ostalo je još 39 sekundi do kraja finala XXXII evropskog prvenstva za vaterpoliste u beogradskoj dvorani „Kombank arena”. Posle tog podviga Gojko Pijetlović je načinio još jedan, kojim je otklonjena i poslednja zebnja. Izvanredno je pronašao Milana Aleksića, koji je isplivao sam\n23.01.2016 u 17:28\nMađarska osvojila bronzanu medalju na EP u Beogradu\nU borbi za treće mesto na Evropskom prvenstvu u vaterpolu ekipa Grčke poražena je od Mađara rezultatom 13:10.\n23.01.2016 u 00:01\nJoš jedan stepenik do trona...\nPrvak Evrope za vaterpoliste biće Srbija ili Crna Gora. Odluka pada danas (17,45 č) u Beogradu.Bez obzira ko pobedi biće to još jedan trijumf „jugoslovenske škole” vaterpola. U ovom veku su prvaci Starog kontinenta bile samo reprezentacije iz bivše Jugoslavije. U Budimpešti 2001. i Kranju 2003. bila je to ekipa sastavljena od igrača iz Srbije i Crne Gore. U Beogradu 2006. prvi put je samostalna Srbija postala šampion. Crna Gora, koja je nešto pre toga istupila iz zajedničke države, nije imala pravo da učestvuje, ali je već na sledećem Evropskom prvenstvu, u Malagi (Španija) 2008, osvojila zlato. U Zagrebu 2010. je pobedila Hrvatska, a u Ajndhovenu 2012. i Budimpešti 2014. ponovo je Srbija pokorila Evropu.\n22.01.2016 u 15:22\nNa kraju, ipak, radost – naše devete\nNa kraju Evropskog prvenstva za vaterpolistkinje u Beogradu, ipak, radost naših. U utakmici za deveto mesto pobeđena je Portugalija s 9:6 (3:1, 3:3, 2:0, 1:2). Selektor Bajković se pribojavao kako će poraz od Francuskinja, koji je sprečio naše da uđu u četvrtfinale, da utiče na igru njegovih igračica. Ipak, one su opravdale njegovu prognozu uoči šampionata da su bolje od Portugalki.\n22.01.2016 u 14:11\nSavić: Srbija i Crna Gora su zasluženo u finalu\nBEOGRAD – Selektor vaterpolo reprezentacije Srbije Dejan Savić ocenio je danas da nijedna selekcija nije nepobediva, da i njegova ekipa ima mane, i dodao da će u predstojećem finalu Evropskog prvenstva protiv Crne Gore u Beogradskoj areni publika imati priliku da gleda i uživa u igri dva domaća tima. „Neko je pitao da li Srbija ima mane. Svako ima mane, svaka ekipa i niko nije nepobediv, tako da sutra očekujem veliku borbu i nadam se da će puna Arena da uživa, jer će i jedna i druga reprezentacija igrati pred domaćom publikom”, rekao je Savić uz osmeh. On je rekao da su obe reprezentacije zasluženo u finalu i dodaje da očekuje otvorenu borbu. „Sigurno je da se većina nas potajno nadala ovakvom finalu, jer realno, po prikazanom i Srbija i Crna Gora su pokazale da su trenutno dve\n21.01.2016 u 22:23\nCrna Gora protiv Srbije u finalu EP, povećan kapacitet Beogradske arene za finale\nVaterpolo reprezentacija Crne Gore plasirala se u finale prvenstva Evrope u Beogradu, pošto je večeras pobedila Mađarsku sa 8:5 (2:2, 2:1, 1:1, 3:1). Crna Gora će u finalu, koje se igra u subotu od 17.45 sati, igrati protiv Srbije, u reprizi borbe za zlato sa kontinentalnih šampionata u Malagi 2008. i Ajndhovenu 2012. godine. Crnoj Gori pripao je duel u Španiji, dok je Srbija slavila u Holandiji. Pored velikog trijumfa i sigurne medalje, ekipa Vladimira Gojkovića obezbedila je i vizu za Olimpijske igre u Riju. Najefikasniji u pobedničkom timu je bili su Aleksandar Ivović i Nikola Janović sa po dva gola, isto koliko je imao i Deneš Varga iz Mađarske.\n20.01.2016 u 21:39\nSrbija u finalu EP, ubedljiva pobeda protiv Grčke\nVaterpolo reprezentacija Srbije plasirala se u finale Evropskog prvenstva u Beogradu pošto je večeras u Kombank areni savladala Grčku sa 13:7 (4:3, 2:0, 4:1, 2:3). Srbija će imati priliku da osvoji treće evropsko zlato zaredom, a u finalu čeka pobednika meča između Crne Gore i Mađarske, koji igraju sutra od 20.15 sati. Pred 11.500 gledalaca „delfini” su zabeležili još jedan lagan trijumf, šesti na šampionatu, i sa velikom dozom samopouzdanja dočekuju finale. Ekipa Dejana Savića sav posao završila je već u prvom poluvremenu kada je Andrija Prlainović sjajnim asistencijama omogućio Dušku Pijetloviću da donese prednost od tri gola, uz isto toliko pogodaka srpskog centra.


Janković: Neophodno je da parlament razmatra izveštaj ombudsmana | Novinska agencija Beta\nDRUšTVO | 16.06.2017 14:00\nVršilac funkcije Zaštitnika gradjana Miloš Janković ukazao je danas da parlament već treću godinu zaredom ne razmatra godišnji izveštaj o radu ombudsmana, iako je to njegova zakonska obaveza.\nJanković je na skupu "Ključni nalazi iz godišnjeg izveštaja Zaštitnika gradjana za 2016. godinu" kazao da Skupština Srbije taj dokument nije razmotrila ni tri meseca nakon što joj je predat.\nPredsednik skupštinskog Odbora za ljudska, manjinska prava i ravnopravnost polova Meho Omerović naveo je da će odbor i ove godine, posle izbora nove Vlade Srbije, razmatrati izveštaji Zaštitnika gradjana i ostalih nezavisnih tela, a očekuje da se na jesen to dogodi i na plenarnoj sednici parlamenta.\n"Donećemo i odredjene zaključke koje ću uputiti Narodnoj skupštini na razmatranje u plenumu. Ja sam siguran i više sam nego ubedjen da ćemo mi na jesen razmatrati izvešaja na plenarnoj sednici, a kakvi će zaklučci biti, videćemo", kazao je Omerović novinarima.\nOn je dodao da su izveštaji nezavisnih tela rendgenski prikaz stanja ljudskih prava, a preporuke Zaštitnika gradjana značajne su i za pobojšanje zakonskih predloga.\nVršilac funkcije Zaštitnika gradjana podsetio je da se gradjani najčešće žale na probleme iz oblasti ekonomskog i socijalnog statusa trećina žalbi odnosila se na "lošu upravu", kao i na to da je prošle godine nastavljen trend umanjenja uloge Zaštitnika, kroz osporavanje rada putem medijske kampanje, a izostala je i propisana saradnja pojedinih državnih organa sa tom institucijom.\n"Umesto da se ojača položaj zaštinika, tokom 2016. započete su aktivnosti ka smanjenju njegove nadležnosti. Najavljeno je uvoDJenje posebnog ombudmana za zaštitu prava deteta. Apsurd je da se organi vlasti čija je dužnost da obezbede zaštitu zalažu za uvodjenje boljeg mehanizma koji njih treba da kontroliše. Unapredjenje prava se postiže unapredjenjem rada organa vlasti", poručio je Janković.\nJanković je istakao da u Srbiji postoji visoka stopa nezaposlenosti, da su primanja niska najniža u regionu, pa su se gradjani ombudsmanu žalili zbog nepovoljnog položaja kod poslodavaca, neuplaćenih doprinosa, rada na crno.\nmilomir0 0 16/06/2017 14:25\nVF M. Janković ne pomenu osobe sa invaliditetom kao posebno osetljivu grupaciju o kojoj je govorila B. Janković, poverenica. Što ne pomenu al što I ne pozva neke OCD koje zastupaju interese žena sa invaliditetom..Da li je dopušteno da I institucija diskriminiše..


srbijasport.net - FK Železničar - Pančevo - Vesti\n27.03.2021 06:26 Ašković\nUbedljivom pobedom nad GFK Jagodinom Trayal se pozicionirao odmah iznad crte, sa bodom manjka u odnosu na Železničar sa kojim će odmeriti snage nastupajuće vikenda. Trener Goran Lazarević nije krio zadovoljstvo izdanjem svojih momaka u duelu sa GFK Jagodinom. - Napokon smo pružili ono što možemo, očekujući da dobru igru krunišemo golovima. Poklopile su se neke stvari koje smo...\n18.03.2021 22:04 Ašković\nNaredno 22. kolo prvenstva Prve lige Srbije donosi nam dva velika derbija, koja ne mogu doneti veća pomeranja na tabeli, ali će pobedniku značiti na planu sampouzdanja i ostvarivanja zacrtanih ciljeva. Žreb je hteo da se oba derbija odigraju sutra, na otvaranju kola. Domaćini su beogradski klubovi IMT i RFK Grafičar, koji će odmeriti snage sa drugoplasiranim Kabelom, odnosno vodećim Radničkim...


Broj tražilaca azila u EU opao za polovinu\nGranica između Makedonije i Grčke, jedna od mnogih koja je zatvorena\nBroj ljudi koji su prošle godine tražili međunarodnu pravnu pomoć u EU smanjen je 40 odsto u odnosu na 2016, saopštila je danas Agencija EU za azil (EASO).\nU prošloj godini je 706.913 ljudi tražilo azil u nekoj od 28 zemalja EU, Norveškoj i Švajcarskoj, što je 43 odsto manje u odnosu na 2016.\nVećina tražilaca azila bili su iz Sirije, navodi se u saopštenju.\nBroj tražilaca azila smanjuje se drugu godinu za redom nakon talasa od preko milion migranata, mahom sirijskih izbeglica, koji su 2015. ušli u Evropu.\nViše od 98.000 Sirijaca tražilo je azil, a preko 40.000 tražilaca azila su iz Iraka, Avganistana i Nigerije.\nEASO navodi da je oko 40 odsto prijava za azil u 2017. uspešno okončano.


Institut za transfuziju krvi Archives - podunavlje.info\nOznaka: Institut za transfuziju krvi\nEkipe Instituta za transfuziju krvi u Smederevu i Velikoj Plani\nSMEDEREVO/VELIKA PLANA, 20. februar 2022 – Institut za transfuziju krvi Srbije poručuje da su rezerve svih krvnih grupa smanjene i pozivaju dobrovoljne davaoce da daju krv. Gde možete da date krv iduće nedelje: U ponedeljak, 21. februara ekipa Instituta za transfuziju krvi Srbije biće u Smederevu, u Centru za kulturu, od 9 do 15 časova. U sredu, 23. februara ekipa…\nDobrovoljni davaoci krvu, Institut za transfuziju krvi, Smederevo, Velika PlanaLeave a comment\nKOVIN/SMEDEREVSKA PALANKA, 4. decembar 2018 – Kovinski Crveni krst, u saradnji sa Zavodom za transfuziju krvi Vojvodine, organizuje ove srede akciju dobrovolјnog davanja krvi u maloj sali za sednice SO Kovin. Akcija će trajati od 13 do 16 sati. U Smederevskoj Palanci će ekipa Instituta za transfuziju krvi biti u petak, u prostorijama Mesne zajednice Donji grad, a trajaće od…\nAkcije dobrovoljnog davanja krvi, Crveni krst, Institut za transfuziju krviLeave a comment\nObaveštenje dobrovoljnim davaocima krvi\nSMEDEREVO/VELIKA PLANA, 13. novembar 2018 – Umesto u ponedeljak, kako su Smederevci navikli, s obzirom da je bio neradni dan, autobus Instituta za transfuziju krvi je danas, u utorak, na starom mestu, na Gradskom trgu. Biće tu, kao i obično od 10 do 16 časova. Akcija dobrovoljnog davanja krvi je u četvrtak i u Velikoj Plani, u Centru za kulturu…\nAkcija, Dobrovoljni davaoci, Institut za transfuziju krviLeave a comment\nAkcije dobrovoljnog davanja krvi u Smederevu i Kovinu\nSMEDEREVO, KOVIN, 29. jul 2018 – Kako su to Smederevci već navikli, i ovog ponedeljka će na centralnom gradskom trgu, pored crkve Svetog Đorđa, biti parkiran autobus Instituta za transfuziju krvi. Akcija prikupljanja predviđeno je da traje od 10 16 časova. U Kovinu će, u okviru letnje kampanje Instituta za transfuziju, akcija biti održana u sredu. Odvijaće se u prostorijama…\nAkcije dobrovoljnog davanja krvi, Institut za transfuziju krviLeave a comment\nAkcije davanja krvi u Kovinu i Smederevu\nKOVIN/SMEDEREVO, 3. januar 2018 – Dobrovoljni davaoci prvog radnog dana u novoj godini mogu da daju krv u okviru akcija u Kovinu i Smederevu. U Kovinu je ekipa Instituta za transfuziju krvi u Crvenom krstu od 10 do 16 časova. U istom terminu, od 10 do 16 sati, u Smederevu, na centralnom gradskom Trgu, biće autobus Instituta, a naredna akcija…\nSMEDEREVO, 30. novembar 2017 – Institut za transfuziju krvi Srbije najavio je da će njihov autobus sutra, 1. decembra, ponovo biti na Gradskom trgu u Smederevu. Svi koji su spremni i raspoloženi da daju krv mogu to da učine na Trgu od 10 do 16 sati. Ceo postupak, od dolaska davaoca do napuštanja službe, traje oko 30 minuta, a sastoji…\nAkcija dobrovoljnog davalaštva krvi, Gradski trg, Institut za transfuziju krviLeave a comment\nAkcija dobrovoljnog davalaštva krvi u Lozoviku\nLOZOVIK, 12. avgust 2017 – Ekipa Instituta za transfuziju krvi, u okviru letnje kampanje, ove nedelje, 13. avgusta, biće u Lozoviku, u prostorijama Osnovne škole „Radica Ranković“. Dobrovoljni davaoci mogu da dođu i daju krv u periodu od 9 do 14 sati.\nDobrovoljni davaoci, Institut za transfuziju krvi, OŠ „Radica Ranković“Leave a comment\n05/07/2022, 5:24 am


Evroliga, 11. kolo: Crvena zvezda - Valensija - Dan u Beogradu\nNaslovna » Izlasci » Sport » Evroliga, 11. kolo: Crvena zvezda – Valensija\nEvroliga, 11. kolo: Crvena zvezda - Valensija (foto: KK CZ)\nEvroliga, 11. kolo: Crvena zvezda – Valensija\nAh Neša 22. novembar 2019. Sport Postavite komentar\nU okviru 11. kola ovogodišnje Evrolige u dvorani „Aleksandar Nikolić“, 28. novembra 2019, biće igrana utakmica Crvena zvezda – Valensija.\nKošarkaši Crvene zvezde, posle dve vezane gostujuće utakmice u Evroligi, vraćaju se u Beogradu. U utakmici 11. kola najelitnijeg evropskog takmičenja dočekuju ekipu Valensije, prošlogodišnjeg rivala u Evrkupu i osvajača tog takmičenja.\nCrveno-beli će taj meč zbog zauzetosti Beogradske arene odigrati u bivšem Pioniru, u četvrtak od 19.00. Uprava crveno-belih je objavila da to neće uticati na „komfor svih koji su kupili sezonske ulaznice ali i evroligaških paketa koji važe samo za Arenu“. Oni će za ovu priliku sa svojim kartama moći da uđu u halu „Aleksandar Nikolić“.\nSvi vlasnici paketa karata za utakmice Evrolige u Beogradskoj areni imaće svoje mesto u hali „Aleksandar Nikolić“.\nTako će „tribina nivo 400 – sever“ biti „tribina B“, „tribina nivo 400 – jug“ biće, u stvari, ulaz na „tribinu A“. Vlasnici sezonskih karata za „nivo 200 – loža sever“ ulaze na „parter 4.\nZbog promene dvorane, Crvena zvezda će pustiti u prodaju minimalan broj pojedinačnih karata za ovu utakmicu. Veliki broj sezonskih karata i paketa, već umnogome popunjava kapacitet Hale „Aleksandar Nikolić“, od 8.500 mesta koliko poseduje. (danubeogradu.rs)\nPrethodni Pijaca „Zemun“: Pijačni karavan zimnice za vikend\nSledeći 4. Restl fest u KC „Čukarica“


Siva Ekonomija | Bezgotovinsko plaćanje\nVeća upotreba bezgotovinskog plaćanja odnosno platnih kartica doprinela bi smanjivanju sive ekonomije u Srbiji jer takav vid kupovine čini transakcije potpuno transparentnim.\nČinjenica da je plaćanje obavljeno elektronski i da novac prelazi sa računa kupca na račun prodavca čini tok tih sredstava vidljivim što nije uvek slučaj sa transakcijama u kešu gde, u slučaju da nije izdat fiskalni račun, promet ostaje potpuno neprimetan za poreske organe. Omogućavanjem plaćanja karticom umanjuje se šteta u slučaju odluke trgovca da ne izda fiskalni račun.\nPosedovanje POS terminala za prijem kartica propisano je članom 6 Zakona o fiskalnim kasama i obavezno je za kompanije u nekoliko sektora (hrana, piće, duvanski proizvodi, gas i benzin, kućni uređaji, delovi za automobile, odeća, nameštaj, kozmetika i lekovi). Reč je o akciznim proizvodima i proizvodima za kojima postoji visoka tražnja zbog čega su često predmet šverca i prodaje na nelegalnim mestima bez izdavanja fiskalnog računa.\nPOS terminal može da poseduje samo uredno registrovan privredni subjekt. Uređaj može da se dobije samo preko banke i banka je ta koja proverava da li trgovac ispunjava uslove da poseduje POS terminal. Pojedine banke čak i posećuju trgovce kako bi se uverile da nema aktivnosti mimo propisa. U mnogim zemljama se razmatra mogućnost povezivanja fiskalne kase i POS terminala.\nFiskalni račun i plaćanje karticom je moguće stornirati, ali je to nešto teže u slučaju bezgotovinskog sistema jer će takvu aktivnost registrovati ne samo banka prodavca već i banka kupca, kao i kompanija koja izdaje karticu (Mastercard, Visa...).\nPromovisanje bezgotovinskog plaćanja jedan je od načina da se smanji udeo pasivne sive ekonomije, koja je najzastupljenija u maloprodaji (hrana, piće i duvan). Pasivna siva ekonomija podrazumeva situacije u kojima jedna strana, a to je potrošač, nije svesna da je transakcija neprijavljena i da na nju nije plaćen porez. Samo u 2014. budžet Srbije je zbog pasivne ekonomije ostao uskraćen za oko 127 milijardi dinara. Mogućnost jedne države da registruje neprijavljene transakcije i posledično naplati porez, znači ulaganja u zdravstvo, školstvo, socijalna davanja i druge potrebe koje se finansiraju iz budžeta.\nPrema podacima Evropske statističke kancelarije EUROSTAT, nacionalnih banaka i kompanije Mastercard, Srbija je na začelju Evrope po broju izdatih kartica i POS terminal u Evropi, iza nje su samo BiH i Rumunija. Takođe, kada se pogleda udeo bezgotovinskih transakcija u BDP-u zemlje, Srbija je pri dnu liste 31 evropske zemlje, ispred Rumunije, Bugarske, BiH i Grčke. 1\nAnaliza Moody’s iz 2016. o uticaju bezgotovinskog plaćanja na rast bruto domaćeg proizvoda u 70 nacionalnih ekonomija pokazuje da je, kada je reč o Srbiji, povećana upotreba elektronskih načina plaćanja obezbedila uvećanje BDP-a naše zemlje za 230 miliona dolara. Doprinos povećane upotrebe kartica ogleda se i u 2.939 otvorenih radnih mesta u Srbiji godišnje, u periodu od 2011. do 2015.\n1 ErnstYoung i Mastercard - Elektronskim placanjem do smanjenja obima sive ekonomije, 2016


POOŠTRENE KONTROLE SAOBRAĆAJNE POLICIJE – KRUŠEVAC.LINK\nOvde si trenutno: Home / DRUŠTVO / POOŠTRENE KONTROLE SAOBRAĆAJNE POLICIJE\nPrema istraživanjima Agencije za bezbednost saobraćaja, oko 5,7 odsto vozača u Republici Srbiji nepropisno koristi telefon za vreme vožnje. Istovremeno, navode iz MUP, prisutan je trend povećanog činjenja ovog prekršaja. Prema njihovim podacima, za prvih šest meseci ove godine sankcionisano je oko 25.000 vozača. To je za 13 procenata više u odnosu na isti period 2018. godine. Kako kažu iz MUP, rezultati svetskih istraživanja pokazuju da razgovor telefonom tokom vožnje povećava rizik od nastanka saobraćajne nezgode četiri puta. Pisanje i čitanje poruka povećava rizik od nastanka saobraćajne nezgode osam puta.\n“Prilikom sankcionisanja vozača koji učine prekršaj nepropisnog korišćenja telefona, odnosno drugih uređaja za komunikaciju, saobraćajna policija će dosledno preduzimati i mere prema svim osobama koje za vreme vožnje u motornim vozilima ne budu koristile sigurnosne pojaseve na način koji je predvideo proizvođač vozila, kako na prednjim, tako i na zadnjim sedištima, kao i prema svim vozačima koji decu budu prevozili na nepropisan način”, piše u saopštenju MUP.\nNakon proteklog vikenda, kada je u saobraćajnim nezgodama širom Srbije poginulo devetoro, a povređeno stotinu ljudi, Uprava saobraćajne policije je najavila oštrije kontrole. “Prve analize pokazuju da su najčešći uticajni faktori ovih saobraćajnih nezgoda bili neprilagođena brzina, nepropisno preticanje, a simptomatično je i da veliki broj učesnika nije koristio sigurnosni pojas u trenutku saobraćajne nezgode”, rekao je tada Aleksandar Radenković iz Uprave saobraćajne policije, dodajući da treba na put da kreću odmorni, kao i da prave pauzu na svaka dva sata.\n“POŠTA SRBIJE” - POSKUPELE NEKE OD USLUGA\nOD 2020. VEĆI MINIMALAC?


Sportske.net - Radnički otputovao u Antaliju\nKakve su ambicije tima sa "Čaira"?\nNiški tim će tokom priprema odigrati šest prijateljskih utakmica. Prvi protivnik biće poljski Pjast 23. januara, tri dana kasnije igraju protiv slovačkog Ružemberoka, 29. januara rival je Spartak iz Varne, dok 1. februara igraju protiv ruskog Himkija.\nBatak je rekao da je prvi period priprema uvek težak, ali dodaje da je uradjen dobar posao.\n"Neće se to mnogo menjati od onog što smo igrali do sada, samo ćemo se truditi da poboljšamo i usavršimo odredjene segmente", dodao je Batak.\nTrener niškog tima zadovoljan je što je klub pojačao Aleksandar Mesarović, za kojeg je rekao da bi mogao da pravi razliku na terenu. U klub je izmedju ostalog došao i odbrambeni igrač Aleksandar Bogdanović.\n"Sagitov (Artur) će dobiti šansu da se nametne u Turskoj. Miljan Škrbić je povredjen, moraće na operaciju i videćemo nakon tog zahvata kakva će biti situacija sa njim. Za sada ne može da nam pomogne. Sigurno je da ćemo se do kraja prelaznog roka još pojačati. Rivale na pripremama smo pažljivo birali u pitanju su ozbiljne ekipe, a ono najbolje smo ostavili za kraj. Duel sa Kairatom je veliki izazov i biće nam to prava priprema pred Partizan", zaključio je Batak.\nRadnički iz Niša nakon polusezone u Super ligi Srbije zauzima sedmo mesto sa 27 bodova.


Početna - Monitoring and visibility tool\nDa saznate više o projektu\nŽelite da nas\nDa se priključite\nDa se priključite projektu\nProjekat „Poboljšanje poslovne klime u Republici Srbiji“ jedna je u nizu aktivnosti u procesu razvoja e-uprave Republike Srbije sa opštim ciljem jačanja ekonomije zasnovane na znanju i inovacijama. Cilj Projekta „Poboljšanje poslovne klime u Republici Srbiji“ je da doprinese postizanju održivog i inkluzivnog ekonomskog rasta u Republici Srbiji, poboljšanju poslovnog okruženja, povećanju investicija i inovacija privatnog sektora, poboljšanju transparentnosti investicionog procesa i poboljšanja poslovne klime. Takođe, Projekat doprinosi procesu evropskih integracija Republike Srbije i promoviše aktivnosti na primeni Agende održivog razvoja Ujedinjenih nacija do 2030. godine i kao takav je izuzetno važan za Vladu Republike Srbije.\nRepublički geodetski zavod – RGZ je izvršni partner u okviru zajedničkog projekta „Poboljšanje investicionog okruženja u Srbiji“ i posebne organizacije u Srbiji koja obavlja stručne poslove i poslove javne uprave vezane za državnu premeru, katastar nepokretnosti, katastar komunalnih usluga, osnovni geodetski radovi, registar adresa, topografske i kartografske delatnosti, procena imovine, geodetski i katastarski informacioni sistem i Nacionalna infrastruktura prostornih podataka i geodetski radovi u inženjersko-tehničkim oblastima … saznajte više\nŠVEDSKA AGENCIJA ZA MEĐUNARODNI RAZVOJ I SARADNJU- SIDA\nSIDA je međunarodna razvojna agencija Kraljevine Švedske koja finansira zajednički projekat „Unapređenje poslovne klime u Srbiji“. Misija SIDA-e u svetu je, između ostalog, da: smanji siromaštvo, promocija zaštite životne sredine, razvoj ekonomije i poboljšanje životnog standarda, kao i razvoj saradnje sa drugim zemljama širom sveta … saznajte više.\nLantmäteriet je partner za implementaciju zajedničkog projekta „Unapređenje poslovne klime u Srbiji“ i švedski je organ za mapiranje, katastar i zemljišne knjige … saznajte više\nZdrava klima za investicije\nSvako ima benefit\nOvaj projekat je jedna u nizu aktivnosti u procesu razvoja e-uprave Republike Srbije i trebalo bi da doprinese jačanju ekonomije zasnovane na znanju i inovacijama.\nAmbasador druga radionica Komisija eksperata Ujedinjenih nacija za globalno upravljanje geoprostornim podacima Lokalne samouprave Način komunikacije institucije sa korisnicima usluga putem Call centra Nova Galaksija online-radionice online radionica Podizanje kapaciteta zaposlenih u RGZ-u radionica Republički geodetski zavod RGA RGZ Saradnja Studijska poseta trening i obuke TV Pink Обилазак ЈЛС


Popularna manifestacija Noć muzeja biće održana 16. maja u Srbiji, ali ovog, 12. puta, ima nekoliko novina – uveden je programski savet koji je usvojio koncept i akcente manifestacije, a čine ga arhitekta i akademik Brana Mitrović, istoričarka umetnosti prof. dr Lidija Merenik, vajar i prof. Mrđan Bajić, te istoričar Milan Tlačinac i arheolog dr Marko Popović.\nTematski, 12. Noć muzeja će ići u dva smera: jednim se priključuje obeležavanju važnih godišnjica, dok se drugi tiče edukacije najmlađih.\nNoć muzeja skrenuće pažnju na rat viđen očima civila, kao i na borbu protiv rata umetnošću i stvaralaštvom onih koji su ostali kod kuće, preživljavali, rađali se i umirali, venčavali, radili i obrazovali decu, brinuli se o starima, pisali pisma borcima na frontu, ali i onih koji su se protiv užasa razaranja borili svojom umetnošću. Tako će u Noći muzeja biti istaknuto da je nobelovac Ivo Andrić objavio 1945. godine čak tri svoja kapitalna dela, pisana za vreme okupacije, te da je srpski impresionizam nastao u vreme Prvog svetskog rata, kao i drugi vidovi stvaralaštva u ratnim epohama koji danas obeležavaju istoriju umetnosti.\nPrema navodima organizatora iz Umetničko-produkcijske grupe Noć muzeja, manifestacija će biti i u znaku najmlađih, za koje je osmišljena specijalna “Dečja tura”. To je u skladu sa inicijativom za osnivanje većeg broja dečjih muzeja, kao i za rad sa decom pri muzejskim ustanovama i stvaranja kulture odlaska u muzej kod najmlađe populacije.\nOdržavanje prošlogodišnje Noći muzeja bilo pomereno za tri nedelje usled velikih poplava koje su u maju zadesile Srbiju i susedne zemlje u regionu. Prvobitni datum iskorišćen je za prikupljanje humanitarne pomoći, u potom je 11. Noći muzeja učestvovalo više od 200 muzeja, galerija, biblioteka i ostalih kulturnih institucija u 50 gradova i opština u Srbiji.\nManifestacija je deo Evropske noći muzeja čijoj se inicijativi priključila 2006. godine.


Indesit EWDD 7145 W mašina za pranje i sušenje veša cena, cene Srbija, prodaja Beograd Novi Sad Niš\nIndesit EWDD 7145 W mašina za pranje i sušenje veša cene\nIndesit EWDD7145W Punjenje veša Frontalno, Potrošnja struje 1134 kWh/god, Potrošnja vode 17600 l/god, Energetski razred B, Kapacitet pranja 7 kg, Kapacitet sušenja 5 kg, Broj obrtaja u minuti 1400, Dimenzije (ŠxVxD) 59.5 x 85 x 53.5 cm... specifikacija\ncena od 38.999,00 do 46.990,00 din | prodavnica (6)\nModel EWDD 7145 W EU Tip Masina za pranje i susenje vesa Broj obrtaja centrifuge 1400 obr min Kapacitet Kapacitet pranja - 7kg Pamuk 60I, Pamuk 40l pun, Cold Wash, Intensivno pranje Kapacitet susenja - 5 kg Lagano mekano\ncena od 37.220,00 din\nEPonuda nije internet prodavnica već Vam omogućava da brzo i lako nađete Indesit EWDD 7145 W mašina za pranje i sušenje veša po najjeftinijoj ceni. Naš cilj je da kupci budu što bolje informisani o ponudi Indesit mašina za pranje i sušenje veša EWDD 7145 W na tržištu Srbije. Vrlo lako nalazite željeni proizvod za kategoriju Mašine za pranje i sušenje veša cene, ne morate da lutate od sajta do sajta za Indesit Mašine za pranje i sušenje veša, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Indesit EWDD 7145 W mašina za pranje i sušenje veša sa PRODAVCEM. EPonuda ne može da garantuje potpunu tačnost specifikacije i slika za Indesit EWDD 7145 W mašina za pranje i sušenje veša. Pre kupovine, podatke za Indesit mašina za pranje i sušenje veša EWDD 7145 W proverite na sajtu PROIZVOĐAČA.


Osnaženi ohrabreni – Stop zelenašenju! | VAmedia - info portal Osnaženi ohrabreni - Stop zelenašenju!\n09/05/2022 09/05/2022 Нема коментара на Osnaženi ohrabreni – Stop zelenašenju!\nU okviru projekta “Osnaženi ohrabreni – Stop Zelenašenju!” danas 11:30 časova, ispred valjevske gradske uprave (Karađorđeva 64), organizacije civilnog društva Dijalog iz Valjeva i PROTECTA iz Niša sprovode uličnu informativnu kampanju za građane/ke Valjeva na temu opasnosti od zelenašenja.\nU okviru ove akcije volonteri/ke organizacija će, kroz razgovor i informativne materijale, ukazati građanima/kama na opasnosti koje donosi zelenašenje. Pored toga, predstavnici niške organizacije Protecta podeliće sa građanima/kama i informacije o uslugama za pomoć osobama koje su u problemu zbog zelenašenja, a koje pruža ova niška organizacija. Projekat “Osnaženi ohrabreni – Stop Zelenašenju!”, se sprovodi u 11 gradova i opština u Srbiji, uz pomoć Evropske unije a u okviru Programa Solidarno za prava svih – podrška braniteljima ljudskih prava u lokalnim sredinama 2021/2022., koji realizuje tim Solidarno za prava svih.\nOpšti cilj projekta je povećanje otpornosti zajednice na probleme koje prouzrokuje zelenašenje, kao i poboljšanje zaštite ljudskih prava žrtava zelenašenja na nacionalnom nivou i u lokalnim sredinama širom Srbije. Specifični ciljevi projekta su: osnaživanje lokalnih OCD za zaštitu ljudskih prava građana ugroženih zelenašenjem, umrežavanje i razmena iskustava aktera borbe protiv zelenašenja, povećanje broja i kvaliteta aktivističkih inicijativa prema građanima i podizanje svesti građana na temu borbe protiv zelenašenja.


Početak/Hronika/Niška policija tokom vikenda isključila iz saobraćaja vozače u alkoholisanom stanju\nJovana Miladinović5. jula 2021.\nPripadnici Ministarstva unutrašnjih poslova u Nišu, u kontroli saobraćaja tokom vikenda, zaustavili su 52 vozača koji su vozili pod dejstvom alkohola.\nPolicija je na ulicama Niša iz saobraćaja isključila četrdesetdevetogodišnjeg vozača mopeda koji je vozio sa 1,87 promila alkohola u organizmu, kao i tridesetogodišnju ženu koja je „reno tvingom“ upravljala sa 1,84 promila alkohola u organizmu.\nZaustavljen je i četrdesetšestogodišnji vozač „opela“ kojem je izmereno 1,57 promila alkohola u organizmu, kao i četrdesetjednogodišnji vozač koji je „reno tvingo“ vozio sa 1,45 promila alkohola u organizmu.\nTakođe, saobraćajna patrola zatekla je dvojicu vozača, starosti 34 i 29 godina, koji su upravljali sa 1,43 promila alkohola u organizmu, kao i dvadesetpetogodišnjeg muškarca koji je upravljao „folksvagenom“ sa 1,40 promila.\nNiška policija isključila je iz saobraćaja, na auto-putu kod Aleksinca, dvadesettrogodišnjeg vozača koji je upravljao vozilom sa 1,41 promilom alkohola u organizmu.\nProtiv svih vozača će biti podnete prekršajne prijave iz Zakona o bezbednosti saobraćaja na putevima.\nIz policije apeluju na vozače da ne sedaju za volan pod dejstvom alkohola i poštuju saobraćajne propise, jer na taj način čuvaju svoj i tuđ život.\nMinistarstvo unutrašnjih poslova Niš Niška policija


Zašto Španija "juri" treće mesto u grupi? - Sportske.net\nZašto Španija "juri" treće mesto u grupi?\nNakon trećeg kola u "grupi smrti" stvari su se (ne)očekivano zakomplikovale, a mnogi su skloni tvrdnji da je "Crvena Furija" počela sa kalkulisanjem. O čemu se zapravo radi i zašto Španci žele da izbegnu drugu i četvrtu poziciju u grupi.\nDuelom Španije i Italije u Berlinu kompletirano je treće kolo grupne faze takmičenja na tekućem Eurobasketu. Nakon 36 odigranih utakmica jasno je samo da su reprezentacije Srbije, Francuske i Grčke obezbedile plasman u osminu finala, dok je sve ostalo podložno promenama.\nPomenuta utakmica između "Crvene Furije" i "Azura" izazvala je posebnu pažnju kod srpske sportske javnosti zbog činjenice da se radi o protivnicima našeg nacionalnog tima, ali i zbog "osnovane sumnje" da su Španci počeli sa kalkulacijama.\nDa pođemo od toga da za bilo kakve tvrdnje koje se tiču kalkulisanja nemamo nikakav dokaz ali nam zdrav razum, španska prošlost i ono što će uslediti u eliminacionoj fazi ukazuju na to da je "Crvena Furija" namerna da bira poziciju u grupi.\nPosle tri kola u "grupi smrti" situacija je sledeća:\n1. Srbija 3-0\n3. Italija 2-1\n4. Španija 1-2\n5. Nemačka 1-2\n6. Island 0-3\nKako je već rečeno, izvesno je da je Srbija obezbedila plasman u osminu finala ali ne i sa koje pozicije. Budu li nastavili u dosadašnjem ritmu "Orlovi" će u eliminacionu fazu sa prve pozicije što znači da će u osminu finala za rivala imati četvrtoplasiranu ekipu iz grupe "A" a to je trenutno Finska.\nOdmah uzmite u obzir da će tek posle utakmica četvrtog kola u svim grupama donekle biti jasnija situacija po pitanju plasmana pa je bilo kakvo prognoziranje "ko na koga ide" u datom momentu gubljenje vremena.\nOno što sada možemo da kažemo jeste da prva i treća pozicija u grupi "B" potencijalno donose nešto povoljnije rivale na startu eliminacione faze poput Finske, Bosne i Hercegovine, Izraela ili Poljske.\nTu treba tražiti razloge večerašnjeg poraza reprezentacije Španije koja sigurno ne želi da krči put do finala u delu žreba u kojem će se, po svoj prilici, naći Francuska i Grčka, a potencijalno još koja odlična ekipa.\nTreba, međutim, uzeti u obzir da do kraja grupne faze mnogo toga može da se promeni pa bi tako već posle sutrašnjih mečeva planovi onih koji kalkulišu mogli da se izjalove.\nZa kraj vam predstavljamo kako bi izgleda kostur osmine finala i četvrtfinala a na osnovu pozicija po grupama sami možete da zaključite ko koga izbegava ili bira za rivala.\ngornji deo kostura\n(B2) - (A3)\n(C1) - (D4)\n(A1) - (B4)\n(D2) - (C3)\ndonji deo kostura\n(B1) - (A4)\n(C2) - (D3)\n(A2) - (B3)\n(D1) - (C4)\nČetvrtfinale parove činiće pobednici mečeva koji su navedeni u parovima, dakle bolji iz duela (B3) - (A3) ide na pobednika (C1) - (D4) i dalje kako je navedeno u prologu.


Algoritamsko trejdovanje - Predavanje u organizaciji BTC Asocijacije\nZa naše članove smo organizovali jedno u nizu predavanju planiranih za 2019. godinu. Predavanju je prisustvovalo 30-ak ljudi, a predavač je ovog puta bio Boban Milošević. Blokčejn programer i trejder sa višegodišnjim iskustvom.\nOn sa svojim timom razvija softver za Algoritamsko trejdovanje koji koristi za trgovinu kriptovalutama na jednoj od najpoznatijih platformi - Bitfinex.\nGovorio je o prednostima ovakvog jednog softvera u odnosu na manuelno trejdovanje. Objasnio je kakvi se sve problemi eliminišu njegovim korišćenjem i šta se dešava ako iz procesa trejdovanja izbacimo najslabiju kariku: čoveka, sa njegovim manama i emocijama, i zamenimo ga precizno definisanim i opsežno istestiranim algoritmom?\nNakon 90-minutnog predavanja i demonstracije, druženje smo nastavili u opuštenoj atmosferi u obližnjem kafiću uz pivo i zanimljive aktuelne kripto teme.


Laringitis je akutna bolest larinksa (tzv. zvučne kutije) koja može nastati zbog nagle promene temperature, sastava udahnutog vazduha, a može biti i posledica prehlade. Dakle, vazduh prolazeći kroz nosne šupljine bude zagrejan i u velikoj meri oslobođen od raznih nečistoća što je osnov stabilne funkcije larinksa. Kada je onemogućeno disanje kroz nos šanse za pojavu laringitisa znatno se uvećavaju, jer vazduh iz spoljašnje sredine, sa svim svojim sastavom i spoljnom temperaturom, dolazi do larinksa što može izazvati upalu. Upala dovodi do promuklosti, osećaja suvoće ili pečenja u dubini grla, pojave suvog kašlja karakterističnog zvuka.\n- prestanak izlaganju prašini ili drugim iritantima,\n- vokalna redukcija (ako postoji prenaprezanje glasa),\n- obavezno tretiranje infektivnih žarišta nosa i sinusa.\nBlagovremeno tretiranje gornjih disajnih puteva haloterapijom svodi na minimum upalne procese u nosu i sinusu, što je preduslov za prirodnu zaštitu larinksa. Kada već dođe do pojave laringitisa, pozitivna dejstva slane terapije ogledaju se u eliminisanju bakterijskih uzročnika upale i smanjenju upalnih procesa na larinksu, te obnavljanju površinskog sastava sluznice i vraćanju glasa ustaljene boje.


BEOGRAD - Dolar je u utorak oslabio na šestodnevni minimum, usled predviđanja da bi američka Uprava federalnih rezervi (Fed), nakon ovonedeljnog sastanka, mogla usporiti tempo podizanja kamatnih stopa.\nEvro je u utorak ojačao za pola procenta, na nivo od 1,14 dolara. Jedinstvena valuta je povratila sve gubitke zabeležene u ponedeljak kada je bila pogođena podacima o slabom rastu u evrozoni.\nDolarski indeks je pao za 0,4 odsto na šestodnevni minimum od 96,699 poena.\nJen je ojačao za pola procenta u odnosu na dolar, jer je strah od usporavanja globalnog rasta povećao tražnju za sigurnim aktivama.\nŠvajcarski franak je ojačao za 0,3 procenta, dok je funta, koja se u proteklih nekoliko meseci uveliko rasprodavala usled neizvesnosti oko Bregzita, ojačala za 0,7 odsto, na 1,2706 dolara, usled slabijeg dolara i potvrde britanske premijerke Tereze Mej da će sredinom januara tražiti "zeleno svetlo" parlamenta za njen toliko kritikovani dogovor oko Bregzita.\nDomaće međubankarsko devizno tržište u utorak se otvorilo na nivou od 118,20/50. Tokom prepodnevnog dela trgovanja dinar je bio stabilan.\nObim zabeležen na međubankarskom tržištu do 12.30 iznosio je 51,4 miliona evra po prosečnom kursu od 118,4382. Tokom popodnevnog dela trgovanja nije bilo promena. Tržište se zatvorilo na nivou od 118,20/50.\nObim na međubankarskim prekonoćnim pozajmicama (BEONIA) je iznosio 1.870 miliona dinara na nivou od 2,30 do 2,45.


Za Republiku Srpsku ne postoji zakon o zabrani negiranja genocida – DnevniZurnal\nZa Republiku Srpsku ne postoji zakon o zabrani negiranja genocida\nby admin 13/02/2022, 00:43 1.4k Views\nSrpski član Predsedništva BiH Milorad Dodik izjavio je da za Republiku Srpsku (RS) ne postoji “zakon o zabrani negiranja genocida”, koji je nametnuo bivši Visoki predstavnik u BiH Valentin Incko.\nDodik je rekao da će institucije RS zaštiti svakog protiv koga budu pokrenute istrage i procedure u tom smislu.\nOn je naveo da nije dobio poziv na saslušanje zbog kršenja ovog zakona, kao i da se neće odazvati na poziv Tužilaštva BiH ako dobije poziv.\n„U RS taj zakon ne važi i ne primenjuje se. Tako je odlučila Narodna skupština i to niko ne može da poništi, pa ni Kristijan Šmit, visoki predstavnik kojeg RS ne priznaje. On je individualno lice. Ako to uradi, tužićemo ga na sve strane sveta“, kazao je Dodik novinarima u Laktašima.\nPrema njegovim rečima, cilj nametanja tog zakona bio je da se kroz priču o zabrani negiranja genocida “otvori široko polje za političku diskvalifikaciju Republike Srpske i srpskog naroda, u smislu da je to genocidni narod i genocidna tvorevina”.\n“I da se jednog dana kroz medijsku propagandu dodje do situacije da treba ukinuti Srpsku, jer ne može da postoji nešto što je genocidno”, ocenio je Dodik.\nDodao je da će prihvatanje zakona o zloupotrebi pojma genocid, koji je u parlament uputila njegova stranka (Savez nezavisnih socijaldemokrata – SNSD) biti test daljeg učešća srpskih predstavnika u radu u zajedničkim institucijama BiH.\nDodik je još kazao da RS neće poštovati njegove odluke Visokog predstavnika Kristijana Šmita.\n“Šta može da uradi? Da zabrani politički rad Miloradu Dodiku i da kaže da me isključuje iz Predsedništva? Eto, neka urade ako misle da im to rešava problem. Mislim da ne rešava, jer problem nije Milorad Dodik. Problem je njihova iluzija da mogu da podvalama urušavaju naše institucije”, naveo je on.\nby admin 28/06/2022, 22:14


Počela izgradnja vodovodne mreže u Banjici\nU Banjici, mjesnoj zajednici u jugozapadnom dijelu Semberije, počela je izgradnja vodovodne mreže za oko 70 domaćinstava, a vrijednost prve faze projekta je 70.000 konvertibilnih maraka i finansiraće je Grad Bijeljina.\nGradonačelnik Mićo Mićić pojasnio je da će dovođenje vode do korisnika u Banjici koštati ukupno 320.000 KM.\n- Danas su počeli radovi na kaptaži izvora Studenac, a uslijediće izgradnja rezervoara, potisnog cjevovoda, pumpne stanice i transportnog cjevovoda. Gradska uprava je obezbijedila novac za prvu fazu, a kada dođe do širenja mreže prema domaćinstvima i tu ćemo učestvovati sa 80 odsto sredstava. Banjicu smo posjetili prije mjesec dana kada su mještanima presušili bunari zbog nedostatka podzemnih voda i zato je ovaj projekat od izuzetne važnosti za njih - poručio je Mićić.\nTehnički direktor „Vodovoda i kanalizacije" Ivana Stanišić istakla je da je u prethodnom periodu urađeno mnogo kada je riječ o proširenju vodovodne mreže takozvanog Južnog prstena.\n- Izgrađen je cjevovod od naselja Nova Janja do centra Modrana, urađeni su glavni projekti daljeg proširenja glavnog transportnog cjevovoda do naselja Suvo polje, postoji glavni projekat do sela Glavičice, kao i idejno rješenje za kompletno područje južnog dijela Semberije. Nakon što u Banjici izgradimo potosni cjevovod i pumpnu stanicu, uslijediće gradnja pet kilometara distributivne mreže u ovom selu - naglasila je Stanišićeva.\nMirko Petrović iz zaseoka Brđani kaže da je izgradnja vodovodne mreže u Banjici neophodna za mještane, jer nijedna kuća u selu nema pitku vodu.\n- Do sada smo bili prinuđeni da je dovozimo cisternama, a problem je što je voda, osim za piće, potrebna i za stoku - dodao je Petrović.\nGradonačelnik Mićić, tokom boravka u Banjici, susreo se i sa visoko prepodobnom igumanijom Martom, nastojateljicom Manastira Tavna, koja je njemu i Gradskoj upravi Bijeljine poželjela sreću i uspjeh u daljem radu.


U Srbiji će danas biti promenljivo oblačno, ponegde sa kratkotrajnom kišom ili pljuskovima sa grmljavinom, uglavnom u centralnim i južnim krajevima, a najviša dnevna temperatura kretaće se od 22 do 27 stepeni.\nKako je saopštio Republički hidrometeorološki zavod, jutarnja temperatura vazduha kretaće se od 14 do 18 stepeni, a vetar će biti slab i umeren, severni i severozapadni, u Vojvodini povremeno i jak.\nI u Čačku će biti promenljivo oblačno i malo svežije vreme sa slabim i umerenim, severnim i severozapadnim vetrom. Mogući su pljuskovi sa grmljavinom. Jutarnja temperatura vazduha biće 17, a najviša dnevna 21 stepen.\nU Srbiji će, prema izgledima vremena za sedam dana, do 24. juna, do nedelje biti promenljivo oblačno vreme, sa temperaturom oko prosečnih vrednosti, mestimično sa kratkotrajnom kišom ili pljuskovima sa grmljavinom.\nOd ponedeljka će biti pretežno sunčano vreme, uz postepen porast temperature, a samo u planinskim predelima, uz lokalni razvoj oblačnosti, ponegde se očekuju kratkotrajni pljuskovi sa grmljavinom.


Slučaj Kulske banke pred Vrhovnim sudom\n"Konvers grupa" je bila podvrgnuta najbrutalnijoj birokratskoj proceduri, šikanirana je zahtevima za dodatnom dokumentacijom i tri puta odbijana iz razloga koji su razumljivi samo guverneru Radovanu Jelašiću. Poslednje rešenje osporeno je tužbom pred Vrhovnim sudom Srbije - navodi advokat Bojović\nBEOGRAD - Mađarska OTP banka planira da do kraja decembra preuzme domaću, novosadsku Kulsku banku. Plan mađarske banke potvrdio je i predsednik Izvršnog odbora Kulske banke, Mita Katić, koji je istakao da je cena od 177 miliona dolara za 66,67 odsto akcija odlična, imajući u vidu osnovni kapital, aktivu, depozite i plasmane banke čije je sedište u Novom Sadu. Međutim, da preuzimanje Kulske banke, koja je inače u privatnim rukama, neće proteći glatko i bez suda, govori podatak da je ruska finansijska grupacija "Konvers grupa" iz Moskve još u julu 2005. godine pokrenula tužbu pred Vrhovnim sudom Srbije jer ih je u procesu preuzimanja Kulske banke "odbio guverner Radovan Jelašić nerazumljivim rešenjima".\n"Konvers Grupa" je, kako je za Glas istakao zastupnik ove velike ruske finansijske grupacije, advokat Milorad Bojović, još u novembru 2004. godine sa Upravnim odborom i menadžmentom Kulske banke zaključila Ugovor o poverljivosti i niz drugih pravnih dokumenata sa namerom da u proceduri predviđenoj Zakonom o bankama dobije odobrenje za kupovinu 66,67 odsto akcija banke.\n"Konvers grupa holding", ujedinjuje banke Rusije i Evrope, a u svom sastavu ima pet banaka: Konvers banku (Rusija), Snoras banku (Litvanija), Latvijas Krajbanka (Latvija), Konvers banka - Moskva (Rusija) i banku Enisej (Rusija). Bojović naglašava da je učešće ruske države u strukturi vlasništva ove grupe 14,6 odsto, što nesumnjivo daje težinu samoj grupi. Većinski vlasnik Grupe je Vladimir A. Antonov, koji se nalazi na 6. mestu zvanične liste 12 najvećih bankara Rusije. Inače, i ambasador Ruske Federacije Aleksandar Aleksejev, upozoravao je prošle godine, kada je NBS odbijala ruske banke, da je ruski kapital nailazio na zatvorena vrata. Ipak, tek posle godinu dana, NBS je nedavno odobrila velikoj ruskoj banci "Moskva" preuzimanje akcija Agrobanke.\n- Obaveze koje su preuzete tim dokumentima i dalje obavezuju obe ugovorne strane jer su na pravnoj snazi, odnosno nikada nisu ni raskinute. Podsećam, "Konvers grupa" je 17. februara 2005. godine podnela zahtev za prethodno odobrenje Narodne banke Srbije za sticanje većinskog paketa akcija Kulske banke. Od tog datuma zaključno sa 4. julom 2005. "Konvers grupa" je bila podvrgnuta najbrutalnijoj birokratskoj proceduri, šikanirana je zahtevima za dodatnom dokumentacijom i tri puta je odbijana iz razloga koji su razumljivi samo guverneru Radovanu Jelašiću. Poslednje rešenje o odbijanju G. br. 3075 od 04. jula 2005. godine, osporeno je tužbom pred Vrhovnim sudom Srbije, a vodi se pod poslovnim brojem U. br. 5332/05. Postupak po ovoj tužbi je u toku - upozorava Bojović i naglašava:\n- S obzirom na to da je NBS grubo kršila materijalne propise, pogrešno i nepotpuno utvrdila činjenično stanje i povredila ukupnu proceduru pri donošenju spornog rešenja o odbijanju "Konvers grupe", apsolutno je realno očekivati da će Vrhovni sud Srbije sporno rešenje i ukinuti.\nRaduje činjenica, dodaje Bojović, da ugledna bankarska kuća kao što je OTP banka investira u Srbiji, ali je veliko pitanje da li bi se na taj poslovni korak odlučila da je znala za, još, nerazjašnjene i neraščišćene odnose "Konvers Grupe" sa Narodnom bankom Srbije i Kulskom bankom. "Smatramo da je korektno, a poštujući načela profesionalizma, da OTP banku, sve akcionare Kulske banke i javnost upozorimo na sve štetne posledice koje mogu nastupiti realizacijom najavljene transakcije, jer je činjenica da postoje veliki izgledi da "Konvers grupa" dobije spor u upravnom postupku.\n- Posledice bi se ogledale u ništavnosti svih akata preduzetih od strane OTP banke u cilju kupovine većinskog paketa akcija Kulske banke, kao i poništenje svih akata koje bi sa ovom bankom zaključili akcionari. Nažalost, vinovnik ovakve situacije, Narodna banka Srbije i guverner Jelašić, prošli bi jeftino, a posledice bi trpela ugledna strana banka, akcionari i srpsko finansijsko tržište. U cilju sprečavanja ovakve, više nego predvidive situacije, namera ruske finansijske grupacije je da apeluje na sve aktere da se sa ovim poslom zastane do okončanja postupka pred Vrhovnim sudom Srbije - naglašava Bojović.


Ciljevi, vizija i misija | CIS\nUdruženje Cementna industrija Srbije „CIS“ je nevladino i neprofitno udruženje za praćenje i analizu pravnog okvira koji uređuje poslovanje cementne industrije u Srbiji i EU, čije aktivnosti imaju za cilj da pruže stručnu podršku članovima u:\nunapređenju i promovisanju dobre poslovne prakse i etike, društveno odgovornog poslovanja i održivog razvoja, a posebno ekoloških modela gradnje, bezbednosti i zdravlja na radu, i upotrebe obnovljivih resursa kao goriva i sirovina;\npredstavljanju zajedničkih stavova članica Udruženja o regulatornom okviru kao i svim drugim temama koje su od značaja za industriju radi unapređenja poslovnog okruženja i obezbeđenja uslova za razvoj i rast;\ndavanju predloga za donošenje ili izmenu propisa u oblastima od interesa za cementnu industriju;\npodržavnju razvoja građevinskih projekata na nacionalnom, regionalnom i lokalnom nivou, kao i\ndrugim pitanjima od značaja za poslovanje članova, a po zahtevu članova.\nprimena najviših svetskih standarda poslovanja u domaćoj cementnoj i građevinskoj industriji;\ncement - najpoželjniji građevinski materijal kojim se obezbeđuje održivi razvoj kroz trajnost, sigurnost, ekonomičnost i efikasnost resursa;\ncementna industrija kao nezaobilazni strateški partner Republici Srbiji u upravljanju otpadom.\npodrška održivom razvoju kroz primenu inovacija, savremenih tehnologija i promociju ekoloških modela gradnje;\naktivni doprinos Udruženja, kao cenjene, uticajne i priznate profesionalne organizacije, stvaranju povoljne poslovne klime i ekonomskog napretka u Srbiji.


RTS :: Elzan Bibić pobednik 75. ulične trke u Ćupriji\nAtletika Elzan Bibić pobednik 75. ulične trke u Ćupriji\nutorak, 13. okt 2020, 10:53 -> 11:05\nSrpski atletičar Elzan Bibić iz Novog Pazara, pobednik je 75. jubilarne ulične trke, najstarije u Evropi, održane u Ćupriji, po kiši, hladnom i vetrovitom vremenu. Ovo je peta pobeda Bibića na uličnim trkama u Ćupriji, drugi je bio Miloš Malašević iz Inđije a treći Jan Kokalj iz Slovenije.\nReč je o glavnoj trci, seniora "Memorijal Aleksandar Petrović" na 3.000 metara, koju je trčalo 12 atletičara iz gradova Srbije: Beograda, Inđije, Novog Pazara, Čačka, Požarevca , Leposavića i BiH, Slovenije i Bugarske.\nOve godine zbog epidemije korona virusom, osim glavne trke bilo je samo još šest trka: mlađe pionirke i malađi pioniri, starije pionirke i pioniri na 900 metara, mlađi i stariji juniori i mlađe i starije juniorke na 1.500 metara.\nSinošnju trku je otvorio zamenik predsednika opštine Vladimir Vasiljević.\nTrci su prisustovali brojni proslavljeni asovi srpske i jugoslovenske atletike: Vera Nikolić, Dane Korica, presednik Atletskog saveza Srbije Slobodan Branković, a trku je pratilo oko 500 gledalaca.


Kurs i obuka - Pravilno upravljanje vremenom - Audio verzija\nPolaznik se upoznaje sa: pojmom upravljanja vremenom, načinima upravljanja vremenom, metodama i tehnikama određivanja prioriteta u radu, kriterijumima za organizovanje i modelima delegiranja posla.\nCena: 14,000 RSD | Trajanje kursa: 14 časova\nVeština po kojoj se uspešnim ljudi razlikuju od onih koji to nisu je sasvim sigurno vezana za adekvatno upravljanje raspoloživim vremenom, što je osnova takozvanog Time management - a. Upravo tom temom se i bavi specijalizovani kurs i obuka - pravilno upravljanje vremenom, koja nije namenjena samo zaposlenim licima, već bilo kome ko želi da savlada ovu vrlo jednostavnu tehniku, koja će u velikoj meri poboljšati sve aspekte njegovog života, kako lične, tako i profesionalne.\nU zvaničnoj ponudi Akademije Oxford je grupna obuka i kurs - pravilno upravljanje vremenom, kao i poluindividualna i individualna. A uz to, svi zainteresovani će odabrati između obuke koja se organizuje u našim poslovnicama i one koju mogu da prate putem interneta, odnosno preko posebno dizajniranog softvera, a kroz virtuelne učionice.\nTakođe ćemo naglasiti da pružamo mogućnost pojedinačnim kompanijama da ovaj kurs pohađaju njihovi zaposleni, te će u tom slučaju i program po kome se kurs i obuka - pravilno upravljanje vremenom organizuje biti adekvatno prilagođen njihovim potrebama, a kako bi prisutni maksimalno unapredili svoje poslovne i lične veštine, što će imati odraza i na poboljšanje poslovanja firme u kojoj su zaposleni.\nSvima koji su zainteresovani da pohađaju ovu obuku je omogućeno da prijavu izvrše bilo kog dana tokom godine i to na jedan od načina: putem telefona, lično u poslovnici organizatora u bilo kom gradu ili mejlom, kada je potrebno napisati i u kom gradu polaznik želi da pohađa pomenuti kurs.\nIskusni psiholozi i životni treneri sa višegodišnjim radnim iskustvom u oblasti primene pravila koja navodi Time management su zaduženi za sprovođenje nastavnog plana prema čijim smernicama se obuka i kurs - pravilno upravljanje vremenom organizuje.\nObuka i kurs - pravilno upravljanje vremenom - nastavni plan i program\nPočetak ovog kursa je usmeren na upoznavanje svih prisutnih sa osnovim pravilima koja se tiču Time management - a, kako bi mogli da savladaju dalja znanja. Nakon toga sledi prezentovanje pravila vezanih za tehniku koja se odnosi na postavljanje ciljeva. Tu će biti reči i o realnim, ali i o nerealnim ciljevima, tako da će polaznici naučiti kako se određuju ciljevi prema prioritetu, odnosno kako se oni moraju postaviti da bi mogli da budu ostvareni u određenom vremenskom periodu.\nVrlo bitan segment koji podrazumeva kurs i obuka - pravilno upravljanje vremenom se odnosi i na ponašanje u stresnim situacijama, a naročito onih koje nastaju usled loše organizovanosti. Tačnije, dokazano je da nepravilno upravljanje vremenom ima uticaja na pojavu stresa, a što dovodi i do pojave nezadovoljstva, te smanjenja produktivnosti. Predavači će sve polaznike upoznati sa metodom koja se odnosi na pravilno identifikovanje uzročnika stresa, a potom će im predstaviti i neke, vrlo lako primenljive tehnike koje utiču na poništavanje uočenih uzročnika stresa.\nDa bi znanja koja usvoje tokom predavanja polaznici mogli da primene u praksi, neće biti dovoljno samo da rade vežbe u okviru praktičnog dela koji takođe obuhvata kurs i obuka - pravilno upravljanje vremenom, već je neophodno i da po njenom završetku praktikuju naučeno, kako bi postigli željeni efekat. Na to će im posebno ukazati profesori, te će im objasniti i kako se konkretne tehnike mogu primenjivati u različitim situacijama.\nBudući da je nastavni program ovog kursa prvenstveno usmeren na poslovni apekt, mada je činjenica da stečena znanja mogu koristiti svakom polazniku i u svakodnevnom životu, to će se obraditi i tema koja se odnosi na pravilno upravljanje projektima. Tako će polaznici naučiti prvo kako se vrši pravilna priprema za sprovođenje konkretnog projekta, a zatim i kako se komunikacija sa saradnicima poboljšava, te generalno kako se na najbolji mogući način upravlja projektima različite kompleksnosti.\nIsto tako će obuka i kurs - pravilno upravljanje vremenom biti usmerena na savladavanje pravila koja se odnose na definisanje prioriteta i ciljeva, ali će polaznici naučiti i različite tehnike koje su vezane za bolje organizovanje, tako da će biti u prilici i da se upoznaju sa načinom snalaženja u onim situacijama kada se od njih zahteva da započnu i sa uspehom završe čak i po nekoliko poslovnih projekata u isto vreme.\nSavladavanje svih znanja koja predviđa kurs i obuka - pravilno upravljanje vremenom, polaznik dobija mogućnost da pravilno organizuje vreme koje mu je dostupno, a kako bi uspeo da izvrši sve ciljeve koje je odredio. Takođe, metode koje nauči tokon trajanja ovog kursa, on može da primenjuje kako u poslovnom okruženju, tako i u svom ličnom životu, tako da će upornim usavršavanjem tehnika koje su mu prezentovane uspeti da mnogo bolje organizuje sve aspekte svog života, a kako bi postao uspešniji na svim poljima.\nKada i gde se održava kurs i obuka - pravilno upravljanje vremenom?\nSvaki prijavljeni će da odabere mesto, to jest način na koji želi da pohađa ovaj kurs, a zatim će da izabere i način na koji će obuka i kurs - pravilno upravljanje vremenom biti organizovana.\nDa budemo precizniji, svaki polaznik najpre treba da odluči da li mu više odgovara praćenje predavanja preko interneta (putem virtuelnih učionica) ili želi da prati obuku u jednoj od poslovnica Akademije Oxford. Napominjemo da su one smeštene na lako pristupačnim lokacijama nadomak centra Beograda, ali i na teritoriji još nekoliko beogradskih opština, te u Novom Sadu i Kragujevcu, ali i u Jagodini, Nišu i Subotici, te Čačku, Loznici i Ćupriji, odnosno u Kraljevu, kao i u ostalim gradovima.\nŠto se tiče principa organizovanja, kurs i obuka - pravilno upravljanje vremenom podrazumeva i poluindividualnu i grupnu, ali isto tako i individualnu nastavu, tako da od izbora polaznika zavise i termini, odnosno tačan datum njenog početka.\nOdluku o datumu početka za individualnu i poluindividualnu obuku donose zajedno polaznici i predavači, a bitno je takođe da oni usaglase i termine, kao i dinamiku po kojoj će nastava u konkretnom slučaju biti organizovana.\nDatum početka za grupnu obuku se određuje nakon ispunjenja najvažnijeg uslova - formiranja grupe koja mora da broji minimalno 4 polaznika. A posle toga će ovlašćeno lice organizatora da obavesti sve koji su izvršili prijavu i o tačnom datumu početka, kao i o terminima kada će obuka i kurs - pravilno upravljanje vremenom da bude održana, te će ih isto tako informisati i o dinamici koja je predviđena.\nPo kom principu se organizuje obuka i kurs - pravilno upravljanje vremenom?\nKako online, to jest putem posebno dizajnirane internet platforme, tako i u prostorijama organizatora, koje se nalaze na preko 30 lokacija u našoj zemlji se organizuje obuka i kurs - pravilno upravljanje vremenom.\nPošto svaki prijavljeni bude odabrao mesto pohađanja, treba da se odluči i za vrstu nastave koju želi da pohađa, uzevši u obzir da je u ponudi kako grupna i individualna, tako i poluindividualna obuka.\nSvaka od njih podrazumeva tačno određen broj polaznika, kao i način organizovanja. Specifičnost grupnog kursa jeste rad u grupama, u kojima je prisutno više od 4 polaznika u isto vreme. Nausprot tome, poluindividualni kurs i obuka - pravilno upravljanje vremenom je namenjena za 2 do 3 polaznika, dok individualni kurs podrazumeva da se nastava organizuje za samo jednog polaznika.\nDatum početka individualne i poluindividualne obuke određuju nadležni predavač i polaznik, odnosno polaznici, a takođe zajedno usaglašavaju i termine, ali isto tako i dinamiku.\nOrganizator je zadužen da definiše dinamiku i termine kod grupnog tipa obuke, ali tek pošto se bude oformila grupa prijavljenih polaznika, koja mora da broji njih 4 najmanje.\nKoliko traje kurs i obuka - pravilno upravljanje vremenom?\nObuka i kurs - pravilno upravljanje vremenom se organizuje u skladu sa precizno definisanim programom, koji su osmislili vrhunski stručnjaci, tako da polaznici prate nastavu u trajanju od ukupno 14 časova.\nKod grupne nastave će biti jasno određena i dinamika, stim da će ovlašćeno lice po oformljenju grupe precizno obavestiti svakog prijavljenog pojedinačno i o datumu kada će kurs i obuka - pravilno upravljanje vremenom da bude održana, ali i o terminu.\nPolaznici koji se opredele za individualni ili poluindividualni kurs, nevezano za to da li žele da ga prate u prostorijama bilo koje poslovnice organizatora ili preko interneta, će datum održavanja, odnosno tačan termin da dogovore sa profesorom koji je nadležan za vođenje obuke.\nNa ovom kursu polaznici će se upoznati sa:\nPojmom – upravljanje vremenom i evolucijom ove veštine\nNačinima na kojima se može upravljati vremenom\nTehnikama određivanja prioriteta\nKriterijumi i načini organizovanja\nModeli delegiranja zadataka\nPolaznici će svoju veštinu upravljanja vremenom razvijati kroz praktične vežbe:\nUpoznavanje sa ABC matricom\nIzrada sopstvene matrice vremena\nIndividualno (1 polaznik): 14,000 RSD\nPoluindividualno (2-3 polaznika): 10,000 RSD\nGrupno (4-6 polaznika): 8,000 RSD\nGrupno (7-10 polaznika): 6,500 RSD\nSpisak gradova - Pravilno upravljanje vremenom


Šta je Šarić rekao na poligrafu: Dobio sam pare od Miškovića i Čumeta – Nadlanu.com\nŠta je Šarić rekao na poligrafu: Dobio sam pare od Miškovića i Čumeta\nObjavljeno 17. jula 2014. / 16:26:55\nKako „Blic“ saznaje, on je odgovarao na pitanja pripadnika radne grupe MUP-a Srbije, ali je odbio da odgovara na bilo koje pitanje zamenika tužioca za organizovani kriminal.\nNa dva direktna pitanja tokom poligrafskog ispitivanja - da li su mu Mišković i Buha uplaćivali novac, odgovorio je potvrdno. Prema rezultatu poligrafa, na ta dva pitanja odgovorio je istinito.\nOn je potom na saslušanju rekao da mu je Mišković dao 5,5 miliona evra, ali nije objašnjavao za šta.\n- Većina od 15 pitanja koja su postavljena Šariću bila su kontrolna, od kojih neka irelevantna za istragu korupcije u policiji. Kontrolna pitanja, čak i ako su direktno vezana za istragu korupcije u policiji, ne služe da se utvrdi da li je na njih ispitanik odgovorio istinito ili ne, već da pokažu raspon, na primer emocionalne reakcije - objašnjava Blicov izvor.\nMišković se do sada nije izjašnjavao o Šariću, a Buha je odbio da da iskaz i ide na poligraf, rekavši da će to učiniti ako ga Šarić direktno imenuje.\nLjubiša Buha Čume odbio je da se podvrgne poligrafskom ispitivanju sve dok ga Šarić javno ne imenuje. Njega je Šarić do sada na suđenjima oslovljavao sa „Mango“.\nŠarić je na saslušanju posle poligrafskog ispitivanja rekao da mu je Miroslav Mišković dao 5,5 miliona evra, ali nije rekao za šta je taj novac dobio.\n„Miloviću je novac dao Fric, a ne ja“\nDarko Šarić je na poligrafsko pitanje da li je dao novac Rodoljubu Miloviću, bivšem načelniku Uprave kriminalističke policije, odgovorio odrično. Na saslušanju je tvrdio da mu je pokojni Dragan Dudić Fric, koji je u optužnici označen kao njegov najbliži saradnik u švercu kokaina, ispričao da je nosio 7,4 miliona evra na sastanak na Jelovu goru i navodno ga predao Miloviću.\n- Fric mi je ispričao da je odneo taj novac, a posle sam video da nije odmah optužen - rekao je Šarić posle poligrafa.\nSastanak na Jelovoj gori je organizovan 2010, na inicijativu Dudića, s predstavnicima MUP-a, tužilaštva i BIA. Posle tog sastanka Dudić je ubijen.\nPodsetimo, Milović je, nakon što je Šarić za njega rekao da je „general Papaja“, otišao na poligraf, koji je prošao.\nDelta Holding demantuje da su poslovali sa Šarićem\nDelta Holding negirao je da su zaposleni u ovoj kompaniji, predsednik Kompanije, kao i članovi njegove porodice ikada poslovali sa inkriminisanim osobama, saopšteno je iz te kompanije. Iz Delta Holdinga navode da u skladu sa dobrom korporativnom praksom, ta kompanija i njeni čelni ljudi pažljivo biraju poslovne partnere, proveravajući finansijske pokazatelje i vlasničke odnose, a uz angažovanje interne i eksterne ekspertske službe u oblasti finansija i pravnih pitanja. Kompanija podseća da je o ovim, kako se navodi, činjenicama javnost više puta obaveštena, ali da "medijski pritisak na poslovanje jedne od najvećih domaćih kompanija, nažalost, traje i dalje".


Nikodijević: Od sutra koridorske linije GSP-a za zdravstvene radnike i građane sa radnim nalogom| Grad Beograd\nNikodijević: Od sutra koridorske linije GSP-a za zdravstvene radnike i građane sa radnim nalogom\nGrad Beograd prilagođava način života i funkcionisanje merama koje donosi Republički štab Vlade republike Srbije na preporuku predsednika Srbije, istakao je predsednik Skupštine Grada Beograda Nikola Nikodijević za TV Hepi.\nOn je posebno naglasio da je juče tokom dana održano više sastanaka sa direktorima kliničko-bolničkih centara i domova zdravlja, s obzirom na to da je najvažnije da se obezbedi da zdravstveni radnici na vreme mogu da stignu na posao.\n– Dogovoreno je da veliki kliničko-bolnički centri i domovi zdravlja pređu na radno vreme od 12 časova, kako bismo mogli da uhvatimo ritam prevoza za te zaposlene. Od sutra, građani koji imaju radnu obavezu i radni nalog da mogu da se kreću i u vanrednom stanju mogu da koriste posebne linije gradskog prevoza, a informacija o tome večeras će biti istaknuta na sajtu Grada Beograda i GSP-a. To nisu obične linije gradskog prevoza već koridorske linije pomoću kojih povezujemo određene delove grada sa onim najvitalnijim ustanovama koje moraju da funkcionišu u vreme vanrednog stanja – najavio je Nikodijević.\nOn je istakao da će ove koridorske linije moći da koriste isključivo ljudi koji imaju radnu obavezu i papir kao potvrdu da mogu da se kreću i u vreme zabrane kretanja.\n– Imamo popis i adrese svih ljudi koji rade u bolnicama kako bismo mogli da organizujemo prevoz. Oni koji žive u Sopotu, Mladenovcu, Grockoj, Obrenovcu i na drugim prigradskim linijama imaće posebne „Lastine” linije, a za gradske opštine biće organizovane koridorske linije. Naravno, zdravstveni radnici prevoze se besplatno, kao i lekari i sestre sa licencom koju dobijaju od ministarstva, a nemedicinsko osoblje uz radni nalog koji će važiti i za druge građane koji imaju radnu obavezu – precizirao je Nikodijević.\n– Veliki sistemi sa dosta zaposlenih imaju mogućnost da direktno sa GSP-om ugovaraju prevoz svojih radnika. Za zdravstvene radnike, kao i građane koji imaju radni nalog, organizovane su koridorske linije GSP-a koje će početi da rade od sutra. U ta vozila može da se uđe samo uz radni nalog, a to će obezbeđivati kontrolori i komunalni milicajci – istakao je predsednik gradskog parlamenta.\nNikodijević je naglasio da će i zdravstveni i komunalni sistem funkcionisati uspešno ukoliko se svi budu pridržavali datih uputstava.\n– Grad Beograd prati sve mere Vlade Srbije i nadamo se da će one dati rezultate. Komuniciramo sa našim domovima zdravlja i bolničkim centrima, imamo punktove za trijažu i tačno se zna gde se upućuju građani sa simptomima. Na taj način sprečava se da neko ko je neodgovoran zarazi lekare i pacijente u bolnici – zaključio je Nikodijević.


Vesti online / Sport / Košarka / Ivković zabrinut zbog Lučića\nIvković zabrinut zbog Lučića\n"Odigrao je samo jedan meč, i to s malom minutažom i nakon toga se požalio na jake bolove i rekao da ne može da igra", kaže zabrinuto selektor Srbije.\nPovređen: Vladimir Lučić\nKošarkaši Srbije vratili su se s turnira u Francuskoj gde su doživeli dva tesna poraza, od domaćina i Gruzije, ali ono što najviše brine selektora Srbije Dušana Ivkovića su povrede igrača, konkretno Vladimira Lučića!\nOdlično krilo Valensije odigralo je samo jedan meč i tek nekoliko minuta od ukupno osam pripremnih utakmica. Turnir u Francuskoj je bila prilika da se aktivnije uključi u rad s timom, ali se nakon igranja protiv Gruzije požalio na jake bolove u leđima.\n"Posle obavljenih dodatnih kontrola i pregleda nova situacija oko Lučića je zabrinjavajuća. Samo jednu utakmicu je odigrao do sada s malom minutažom, ali je posle toga imao takve bolove da nam je bukvalno rekao da ne može da igra. Videćemo kao će se situacija razvijati", rekao je Ivković za “Sportski žurnal”.\nOn je istakao da je situacija s povredama igrača veliki problem.\n"Čekamo šta će lekari reći za Nedovića, verujem da će on moći individualno da trenira dok smo ovde u Beogradu. Zbog problema s povredama ne mogu da kažem da li će spisak igrača biti skraćen pre turnira u Turskoj ili kada se vratimo".\nSelekcija Srbije treniraće nekoliko dana u Beogradu, a onda od 23. do 25. avgusta na turniru u Turskoj ima poslednju proveru pred Evrobasket u Sloveniji. Veliki problem našem timu predstavljau povrede, jer su van stroja Miloš Teodosić, Nemanja Nedović i Vladimir Lučić.\nEvropsko prvenstvo u Sloveniji 2013.\nKOŠARKA Ivković: Teodosića ćemo čekati do poslednjeg dana!\nKOŠARKA Ivković: Ovaj tim može da napreduje\nKOŠARKA Nedović nije teže povređen, Lučić se oporavio


Učenici OŠ “Isa Bajić” sa stepenica uče i tablicu množenja - ОШ "Иса Бајић" Кула\nIz ove sjajne ideje proistekle su još neke, pa je direktor škole Gojko Sekeruš tom prilikom najavio da će učenici sa stepenica moći da uče i tablicu množenja. Nalepnice sa tablicom množenja postavljene su u subotu i nalaze se na spratu na kome se održava nastava iz matematike.\nPodsećamo da je sve počelo kada je nastavnica srpskog Vladana Cicmil pronašla na internetu fotografiju stepeništa u jednoj školi, gde se učenicima na sličan način ukazuje na neke od najčešćih pravopisnih grešaka. Od predloga da Osnovna škola “Isa Bajić” dobije tako nešto pa do same realizacije, nije moralo da prođe mnogo vremena.\nKako nam je direktor Sekeruš prošli put rekao, na spratu gde su kabineti za istoriju i geografiju, biće postavljene i nalepnice sa prigodnim citatima.\nNalepnice za stepenište donirao je “Atelje plus” iz Kule.


Održan sastanak sa proizvođačima mleka – Portal NAŠE SELO\nGradska uprava grada Kruševca bila je domaćin sastanak sa proizvođačima mleka sa teritorije ovog grada, na kojem se razgovaralo o stanju i problemima proizvođača u oblasti stočarstvu, prvenstveno otkupnoj ceni mleka. Sastanku sa proizvođačima su prisustvovali pomoćnik ministra poljoprivrede Aleksandar Bogićević i pomoćnik gradonačelnika za poljoprivredu Marko Knežević.\nSastanak je održan na zahtev farmera nezadovoljnih otkupnom cenom mleka, kao i cenom inputa u proiyvodnji – kukuruza, soje, suncokretove sačme. Nove cene ovih imputa direktno nepovoljno utiču na njihovu rentabilnost na tržištu.\nDržava je pravilnikom povećala cenu premije za mleko za 3 dinara, koje će od 15 oktobra kvartalno stizati na adrese farmera. Pomoćnik ministra Aleksandar Bogićević istakao je da je su u toku razgovori o mogućnostima obezbeđenja dizel goriva za proizvođače, što će se rešiti u najskorijem periodu. Za ove probleme neophodno je iznaći sistemsko rešenje, u koje treba sve uključiti: proizvođače, nadležno Ministarstvo, mlekare.\nPodaci govore da je prošle godine, na nivou Srbije proizvedeno je 730 miliona litara mleka, što je približno isti nivo kao tokom poslednjih nekoliko godina. Očekivanja su shodno aktivnosti nadležnih iz resora na osvajanju novih izvoznih tržišta u oblasti poljoprivrede, potrebno je da svi subjekti ulože maksimalne napore kako bi prodor na inostrana tržišta bio što efikasniji, kako za proizvođače, tako i za državu Srbiju, kaže se u saopštenju Gradske uprave Kruševca. / foto grad Kruševac\nTagged cene, mleko, stočari\nVlada Republike Srbije usvojila je Odlluku o određivanju poljoprivrednih prehrambenih proizvoda za koje se plaća posebna dažbina pri uvozu i utvrđivanju iznosa posebne dažbine.Posebna dažbina pri uvozu poljoprivrednih i prehrambenih proizvoda naplaćuje se prilikom carinjenja robe, u skladu sa propisima koji važe za naplaćivanje carine.Poljoprivredni i prehrambeni proizvodi poreklom iz zemalja sa kojima Republika Srbija […]


S. Petrović, SLS: Beograd će nakon izbora promeniti stav\nOčekujemo da će Beograd nakon ovih izbora imati drugačiji pristup prema životu kosovskih Srba, rekao je za KIM radio Slobodan Petrović, predsednik Samostalne liberalne stranke.\n’Siguran sam da će oni koji budu imali najveću podršku građana biti partneri Beograda. Ja sam ubeđen da će Samostalna liberalna stranka preuzeti odgovornost na sebe kada je to najpotrebnije zajednici koju predstavljamo. Sada imamo novu sitaciju da se neke liste proglašavaju državnim, a ljudi koji ovde žive jako dobro znaju da to nije tačno. Oni koji su pre tri godine bili snažno protiv učestvovanja na izborima danas su deo ovog procesa. Nama to imponuje jer smo odavno prepoznali tokove koje neki tek danas prepoznaju’, rekao je Petrović. Predsednik SLS-a se još jednom osvrnuo na stav Beograda da se nisu stekli uslovi da Srbi učestvuju na izborima koje organizuje Priština. “Nama je poznato da uslovi na Kosovu nisu najbolji. To nam daje dodatni motiv da učestvujemo na izborima kako bi se institucionalno borili za njihovo poboljšanje. Poruka Beograda je morala da bude mnogo jasnija i hrabrija, naročito u onom delu gde se srpska zajedica poziva da učestvuje, zbog interesa koje ima ovde. Svedoci smo da se nejasnim porukama ljudi zbunjuju. Tako dolazimo u situaciju da se glasovi rasipaju i gube’, smatra Slododan Petrović. On predviđa uspeh svoje partije na parlamentarnim izborima koji će se održati 12. decembra. “Očekujem da ćemo mi imati najvise razloga za zadovoljstvo. Nadam se maksimalnoj podršci naše zajednice. Svoja očekivanja temeljim na rezultatima poslednjih lokalnih izbora kada je 62% Srba koji su na njima učestvovali glasalo za nas’ zaključio je predsednik SLS-a.


Logo regionalne televizije N1\nNezavisno udruženje novinara Srbije (NUNS) i Udruženje novinara Srbije (UNS) u odvojenim reakcijama osudili su napad na ekipu regionalne televizije N1 koji se dogodio u utorak uveče, pred fudbalsku utakmicu "Crvene zvezde" i "Jang bojsa" u Beogradu, zahtevajući od policije da identifikuje počinioce i privede ih pravdi.\nNovinar N1 Mladen Savatović ispričao je da su navijači ometali njega i ekipu te televizije kada je pokušao da uzme izjave o tenku, odnosno maketi tenka, koja je dan pred meč postavljena ispred stadiona "Crvene zvezde", što je događaj koji je uzburkao javnost u Srbiji, ali i Hrvatskoj zbog medijskih navoda da je reč o tenku koji je učestvovao u borbama za Vukovar 1991. godine.\nSavatović je ispričao da je ekipa N1 snimila jednog sagovornika preko puta stadiona, ali da je odmah nakon toga čuo dobacivanje pogrdnih imena iz mase - "špijuni", "lopovi", "američki plaćenici". Odlučio je da se sa ekipom pomeri na drugi kraj ulice, ali mu je iz obližnjih kafića uz dobacivanje, viku i vređanje prišlo nekoliko mladića.\n"Našao sam sagovornike, nisam video da mi prilaze s leđa, i kada sam postavio pitanje, tada je jedan od tih momaka uhvatio objektiv kamere, meni je pokušao da izvuče i polomi mikrofon, a kada nije uspeo, otrgao je sundjer s mikrofona i bacio ga na asfalt", ispričao je reporter N1.\nIzražavajući solidarnost sa reporterskom ekipom N1 koja je bila izložena "brutalnom iživljavanju huligana" u blizini stadiona "Rajko Mitić", NUNS je saopštio da osuđuje indicent.\nVlast stvara ambijent za ovakve napade\n"Upozoravamo i da huškajući građane preko medija na političke oponente i sve koji drugačije misle i govore, ali i na susedne narode, vlast stvara ambijent u kojem je logično da huligani daju sebi za pravo da nasrću na novinare i druge medijske radnike, izriču im pretnje i najgore uvrede, upravo poučeni rečnikom državnih funkcionera", kaže se u saopštenju NUNS-a.\nOni pozivaju policiju i nadležno tužilaštvo da identifikuje nasilnike preko snimka incidenta koji poseduje N1 i da protiv njih preduzmu zakonske mere, kao i upravu Zvezde da se ogradi "i osudi huligansko ponašanje 'navijača'".\nI UNS je zatražilo da policija utvrdi ko je terao ekipu na javnom mestu i pokušao da joj ošteti opremu.\nTo udruženje je podsetilo da svako ima pravo da bude nezadovoljan radom novinara i da se zbog toga može obratiti nadležnim regulatornim i samoregulatornim telima, kao i sudskim organima, ali da mora poštovati pravo novinara da rade bez ometanja.


Nacrt zakona /U RS-u će pušenje u ugostiteljskim objektima biti zabranjeno / Radio Sarajevo\nNacrt zakona / U RS-u će pušenje u ugostiteljskim objektima biti zabranjeno\n23. 11. 2017. u 12:54:00 Fena\nU bh. entitetu Republika Srpska (RS) u narednom periodu bit će u potpunosti zabranjeno pušenje u ugostiteljskim objektima i svim zatvorenim javnim prostorima.\nRukovodilac Odsjeka Ministarstva zdravlja za međunarodu saradnju i evropske integracije Alen Šeranić rekao je na pres-konferenciji da su tim zakonom prvi put predviđena potpuna zabrana pušenja u kafićima i restoranima, gdje više neće biti odvojenih prostorija za pušače.\n"Pušenje je povezano s karcinomom pluća, a poznat je i uticaj na kardiovaskularni sistem", ukazao je Šeranić ističući da su zakonom predviđene i kazne za kršenje odredbi zakona.\nTagovi: pušenje zdravlje zabrana pušenja zakon o zabrani pušenja\nPismo / Nevladine organizacije poručile Parlamentu FBiH: Hoćemo državu bez duhanskog dima\nSmetaMi / Osnovni cilj usvojenog Nacrta zakona o kontroli duhana je zaštita zdravlja\nSAD / Madeleine Albright: Suprotstaviti se negiranju genocida u Srebrenici


Ukupna zaduženost BiH 9,4 milijarde KM – Informer\nUkupna zaduženost BiH 9,4 milijarde KM\nBiH je na svim nivoima dužna 9,4 milijarde KM, od čega je 6,2 milijarde KM spoljni, a 3,2 unutrašnji dug, podaci su izvještaja Ministarstva finansija i trezora BiH o stanju javne zaduženosti BiH na dan 31. decembra 2010. godine.\nČlan Komisije za budžet i finansije Predstavničkog doma Parlamentarne skupštine BiH Boško Tomić ocijenio je da je iznos od 9,4 milijarde KM prevelik, a naročito dio koji se tiče spoljnjeg duga – prenosi “Press”.\n“Da se ta sredstva koriste za ulaganja u privredu, u kojoj bi mogao da se ostvari profit, onda to i ne bi bio tako veliki broj, s obzirom na to što najveći dio zaduženja ide na finansiranje različitih institucija, organa, plata zaposlenih i slično“, rekao je Tomić.\nPrema njegovim riječima, nisu potrebne velike sistemske promjene da bi se ovakva situacija promjenila, već je dovoljno da se kriterijumi zaduživanja pooštre.\nVIDEO/ Neviđen gaf: Političarka Michele Bachmann čestitala Elvisu rođendan na godišnjicu smrti\nBosić: Uskoro novi politički koncept SDS-a


RTS :: Porodica Petrović zahvalila na pomoći\nDruštvo Porodica Petrović zahvalila na pomoći\nPorodica Petrović zahvalila na pomoći\npetak, 06. okt 2017, 17:04 -> 17:45\nDobrila Petrović, čija je porodica sinoć iseljena od strane sudskih izvršitelja iz stana u Njegoševoj ulcii u Beogradu, navela je u izjavi da će njena porodica imati krov nad glavom u narednih godinu dana zahvaljujući pomoći SNS-a.\n"U svoje i ime moje porodice koja je noćas iseljena od strane sudskih izvršitelja iz stana u Njegoševoj 65 zahvaljujem se predsedniku Vučiću i članovima SNS-a sa Vračara za pomoć koju je dobila moja porodica", navela je Dobrila Petrović u pisanoj izjavi koju je dostavila Informativna služba Skupštine grada.\nIstakla je da će, zahvaljjući pomoći koju su prikupili članovi SNS-a, njena porodica imati krov nad glavom narednih godinu dana.\nObjašnjava da agonija njene porodice traje godinama jer protiv sebe imaju advokata koji, navodi, "može sve da završi na sudu".\n"Godinama obilazimo pragove državnih institucija i niko nam nije pomogao. Ne znam ni sama koliko puta sam tražila prijem kod bivšeg predsednika opštine Vračar Kuzmanovića koji nikada nije imao vremena da me primi. Opština je dok je on bio predsednik 2007. godine odbila da se umeša u spor i o tome je obavestila sud i tako nas je ostavila na milost i nemilost surovom advokatu koji može sve u sudu", navela je Petrovićeva.\nZahvalila je i svim ljudima koji su se sinoć okupili da spreče iseljavanje, ali tu, dodaje, nije bilo mesto ljudima iz DS-a Kuzmanoviću i Tatiću koji nisu hteli da je prime dok su vodili opštinu Vračar.\n"Kuzmanović i Tatić su krivi zato što je opština Vračar 2007. godine odbila da se umeša u moj spor i zato što sam danas ja, moja ćerka Snežana i naša deca danas na ulici", ukazala je Dobrila Petrović i još jednom zahvalila svima koji su na predlog predsednika Vučića za nekoliko sato prikupili pomoć.\n1 Nova oprema za Ministarstvo odbrane\n2 Trivan: Sumnja se da su hemijske materije uzrok problema na deponiji u Kikindi\n3 Vučić: Država ulagala u Vrnjačku Banju, sve je lepša i bogatija\n4 Frizer kog poznaju svi migranti u Šidu, salon uvek pun mušterija\n5 Informatičari i matematičari doneli 14 medalja za Srbiju


Vesti online / Srpski informativni portal / "Politika": Tuča u Jevrejskoj opštini Beograd\n"Politika": Tuča u Jevrejskoj opštini Beograd\nJevrejska opština Beograd (Foto: Arhiva)\nNaime, u holu zgrade opštine, u Ulici kralja Petra na Dorćolu je juče nešto pre podneva došlo do rasprave četvorice ljudi, a onda i tuče između dvojice prisutnih, sudeći po snimku sigurnosnih kamera koji je okačen na "Jutjub", piše današnja "Politika". Incidentu je prethodio ulazak članova privremene uprave JOB u zgradu opštine.\nIako su za nedelju, 3. mart, zakazani izbori za novog predsednika JOB, privremena uprava odlučila je da preuzme rukovođenje opštinom na ovaj način.\nKako su objasnili za "Politiku", u izborima nisu ni želeli da učestvuju jer smatraju da će biti nefer i neregularni, a ulaskom u kancelarije postupili su u skladu sa odlukama vanredne skupštine od 2. decembra, kada je opozvan sadašnji predsednik Danilo Medić, kao i članovi Opštinskog veća i Nadzornog odbora JOB-a, a izabrana privremena uprava, za čijeg predsednika je izglasan Dubravko Vajić.\nČlanovi privremene uprave, kako je u razgovoru za "Politiku" objasnio jedan od njih, Brane Popović, juče rano ujutru ušli su u kancelarije JOB-a, a u trenutku kada je davao izjavu za taj list njih dvadesetak bilo je zatvoreno u prostorijama na drugom spratu zgrade.\n"Nismo obijali brave, svi imamo ključeve, svi smo članovi Jevrejske opštine Beograd i ušli smo u našu opštinu. Danilo Medić postavio je na ulaz u zgradu privatno obezbeđenje koje nikome ne dozvoljava da uđe i pretpostavljam da ni nama, kada bismo izašli odavde, ne bi bio omogućen ponovni ulazak", rekao je sagovornik tog lista.\nKaže i da su zvali policiju da ukloni privatno obezbeđenje sa ulaza, da je policija dolazila dva puta i da su, prilikom poslednjeg poziva, rekli da više neće dolaziti.\nNavodi da je dan posle održane vanredne skupštine odluka o smeni sadašnjeg rukovodstva i izboru privremene uprave prosleđena Savezu jevrejskih opština Srbije, koji je tu dokumentaciju predao Ministarstvu pravde, kako bi u Registar crkava i verskih zajednica bila upisana nova uprava JOB-a.\nTo se, međutim, do danas nije desilo, piše "Politika".\nTokom jučerašnjeg dana, Veće JOB obavestilo je svoje članove da je došlo do upada u prostorije JOB-a, kao i da su Veće i Nadzorni odbor u stalnom zasedanju "do razrešenja nelegalno nastale situacije".\nList "Politika" navodi da je duga lista svega što zavađeni članovi jevrejske zajednice zameraju jedni drugima, a jedan od najvećih kamena spoticanja su, kako piše taj list, sredstva koja jevrejska zajednica dobija po Zakonu o otklanjanju posledica oduzimanja imovine žrtvama Holokausta koje nemaju živih zakonskih naslednika.\nI jedni i drugi međusobno se optužuju za netransparentno trošenje novca koji Savez jevrejskih opština Srbije i jevrejske opštine dobijaju iz državnog budžeta po ovom zakonu, a reč je o 950.000 evra godišnje.


Poznat sudija finala Lige Evrope - Sportske novosti\nNaslovna Fudbal Novosti Fudbal Poznat sudija finala Lige Evrope\nPoznat sudija finala Lige Evrope\nFinale Lige Evrope na programu će biti 29. maja u glavnom gradu Azerbejdžana, Bakuu, a sastaće se londonski rivali, Arsenal i Čelsi. Arsenal bi eventualnim trijumfom mogao da obezbedi učešće u Ligi šampiona u sezoni 2018/19, te bi tako Englezi imali čak 5 predstavnika u najelitnijem evropskom klupskom takmičenju naredne sezone.\nPoznat je i sudija ovog finala, a u pitanju je Italijan, Đanluka Roki. Ovu informaciju saopštila je Evropska fudbalska unija (UEFA). Pri deljenju pravde pomagaće mu Filipo Meli i Lorenco Manjaneli, dok je četvrti sudija Danijele Orsato. U VAR sobi biće Masimilijano Irati.\nKo po vašem mišljenju može da dođe do ove titule?\nPrethodni tekstKoliko je ko zaradio u Premijer ligi od TV prava?\nSledeći tekstLepe vesti za Zvezdu: Remi u Poljskoj!\nZvezda će rivala saznati tek 25. februara, a ovo su potencijalni!


Pagani Zonda HP poseduje snagu kao Huayra BC automobil - AutoExclusive - Auto vesti, Novi, Luksuzni, Polovni automobili...\nPagani Zonda HP poseduje snagu kao Huayra BC automobil\nKompanija Pagani zaustavila je dah svetske automobilske javnosti na Pebl Biču prilikom predstavljanja ograničene serije Zonda HP Barchetta.\nSada posedujemo nešto dodatnih informacija o ovom predivnom modelu superautomobila. Top Gear tvrdi da poseduje zvanične informacije o tome da Barchetta poseduje 789 ks, što je identična cifra modelima Huayra BC i 30 ks više od serije Zonda 760.\nDodatno, ova publikacija tvrdi da zonda HP Barchetta verovatno koristi identičan AMG V12 twin-turbo motor zapremine šest litara, kao i BC. Međutim, mi imamo pravo da se ne slažemo sa tim. Jedan pogled na bilo koji video jednog od tri modela Zonda sa Pebl Biča, jasno govori o tome da se ispod haube nalazi poznati V12 agregat zapremine 7,3 litara, koji je, zahvavljujući usavršenom izduvnom sistemu, glasniji nego ikada.\nSa druge strane, lako smo došli do informacija da je Barchetta opremljen šestostepenom manualnom transmisijom, samostalnim mehaničkim diferencijalom i zadjom vučom. Ohlins amortizeri i vešanje automobila i nezavisne viljuške na sva četiri točka predstavljaju slične komponente kao kod BC varijante.\nSa novim dizajnom prednjeg vetrobranskog stakla, poslednji i finalni Zonda, ne poseduje krov, čan ni platnenu varijantu, tako da je bolje da njegov vlasnik bude siguran da nikada ne izlazi napolje po kiši.